
—  organ  pentru  ştiinţa  şi  viaţa  bisericească.  = 


Abonamentul:  Pe  un  an  180  Lei.  Pe  o  jumătate  de  an  90.  Lei. 
....  —  Un  număr  15  Lei.  . — . 


„De  D’a  Înviat  Hristos  —  zadarnică  este 
propovednirea  noastră! 

Propoveduire  zadarnică  /..  Entuziasm  fără  teme  iu 
de  adevăr ,  devotament  fără  nădejde  de  izbândă/..  Din  ce 
şipot  de  lumina  îşi  mai  poate  sorbi  puteri  fragede  un  apo¬ 
stolat  rodnic  dacă  «ria  înviat  Hristos*?..  Ce  crez  mai 
poate  fi  valabil  şi  ce  ideal  te  mai  poate  vrăji  « dacă  n'a 
înviat  Hristos*?...  Ce  eroism  şi  ce  superioritate  întrupată 
în  adevăr  şi  filantropie  îşi  mai  pot  legitima  necesitatea 
«dacă  ti  a  înviat  Hristos*?... 

Certitudine  cardinală  a  vieţii  umane,  învierea  Mân * 
tuitorului  inaugurează  eternitatea  spirituală  a  speciei 
prin  l sus  Hristos  şi  susţine  astfel  optimismul  nepotolitelor 
ei  doruri  şi  nepregetateior  ei  silinţe  de  perfecţiune. 

In  clipa  când  îngerul  ridica  piatra  de  pe  mormânt , 
se  deschideau  zări  infinite  idealizării  vieţii  omeneşti  şi  se 
dezarmau  toate  custodiile  sâlnice  cari  confiscaseră  liber¬ 
tăţile  spiritului  şi  dumnezeeştite  spontaneităţi  ale  sfin¬ 
ţeniei  lui. 

In  dimineaţa  învierii  răsărea  în  inima  omenească 
odată  cu  soarele,  marea  nădejde  în  toate  biruinţele  spi¬ 
rituale  şi  în  eternele  lor  statornicii  şi  prestigii 

Hristos  a  înviat  în  toate  conştiinţele  din  care  fuse¬ 
seră  năruite  forturile  satanizării  şi  în  care  fuseseră 
rezidite  altarele  neîmpuţinatelor  osârdii  ale  virtuţii. 

A  înviat  şi  in  inima  ta,  preoţime  ortodoxă,  Hristos  ?... 
Rodeşte  propovedairea  ta  în  ţara  noastră?  Purcede  ea 
autoritară  şi  neînfricată  din  certitudinea  învierii  Dom¬ 
nului  robtnd  credinţii  cugetele  întristate  de  desnădejdi  ale 
fraţilor  noştri?... 

« De  ria  înviat  Hristos»  zadarnică  este  toată  cultura 
omenirii,  zadarnică  este  toată  frumuseţea  firii,  zadarnică 
este  toată  pasiunea  ei  de  a  trăi  perpetuu f... 

<  De  ria  înviat  Hristos »  nu  mai  e  vrednic  de  nici  o 
jertfă  nici  un  ideal  —  pentrucă  întrio  lume  care  moare 
pentru  totdeauna,  e  un  nonsenz  că  concepi  existenţa  vre¬ 
unui  ideal. 

« De  ria  înviat  Hristos »  existenţa  în  general  este  o 
farsă,  o  agitaţie  sterilă,  o  stupiditate.  De  ce  să  mai 
trăeşti  când  mori  definitiv  cu  tot  ceipce  ai  izbutit  să  creezi 
mai  ideal  în  tine  şi  ’n  lumea  ta?... 

Nu/  Nu/...  Propovedairea  noastră  nu  e  zad irnică /... 
Ea  e  întemeiată  pe  o  victorie  spirituală  incomensurabilă : 
„ Hristos  a  înviat  “!  Noi  suntem  martorii  unui  adevăr 
în  faţa  căruia  nu  pot  rezista  decât  sufletele  petrificate  in 
diabolica  negaţiune  a  tuturor  evidenţelor/ 

Aţi  înviat  însă  şi  voi  misionari  ai  Evangheliei?... 

Aţi  experimentat  voi  « puterea  învierii  lui  Hristos» 
pe  care  o  cunoştea  atât  de  profund  Sf.  Apostol  Pavel? 

Apostolatul  vostru  numai  cu  această  « putere »  trebue 
să  lupte  şi  să  izbândească  în  marea  inimă,  inclusă  pare, 
ermetic,  a  lumii/...  « Căutaţi  pe  Isus  cel  restignit»? 

II  veţi  găsi  pe  Isus  Cel  înviat/... 

V  aţi  răstignit  însă  şi  voi  cu  Ei  ca  să  puteţi  învia 
cu  El?...  La  această  întrebare  trebue  să  răspundeţi 
neîntârziat  /... 

Noi  «propoveduim  pe  Hristos  cel  răstignit »,  (I  Cor. 
I,  23)  şi  pe  « Hristos  cel  înviat». 

A  propovedui  un  adevăr  înseamnă  a  trăi  tu  însuţi 
ceia  ce  propovedueşti. 

A  trăi  răstignirea  şi  învierea  Domnulai,  ca  Sf.  Apostol 
Pavel,  iată  taina  propoveduirii  creştine  şi  speranţa 
universalelor  ei  extenziuni. 

A  fi  zmort»  şi  « înviat »  cu  Mristos,  iată  titlurile  de 
glorie  şi  de  autoritate  unui  sincer,  eroic  şi  autentic  mi¬ 
sionar  al  Evangheliei. 

In  acest  ceas  când  întreaga  creştinătate  se  salută 
cu  cuvintele  triumfale :  «Hristos  a  înviat »,  răspunsul 
nostru  al  tuturor  celor  ce  ne  am  cucerit  întreaga  noastră 
fiinţă  idealului  creştin,  trebuie  sd  fie:  Cu  adevărat  am 
înviat  şi  noi  cu  El*/... 

Nu  simţiţi  învierea  noastră  din  accentele  cu  care 
propoveduim  învierea  Lui? 

Vieaţa  noastră,  iată  argumentul  suprem  al  certitu¬ 
dinii  învierii  Domnului/... 

« Puştile  cele  nouă  şi  sfinte  astăzi  nouă  s’au  arătat»/... 

Sfinţească-se  toţi  creştinii  prin  sfinţenia  lori... 

Dr.  Gr.  Cristescu. 


Mentalitatea  dela  Stockholm. 

—  Mentalitatea  ecumenică  —  Mentalitatea  prote¬ 
stantă  —  Socialismul  de  catedră.  — 

O  conferinţă  creştină  n’ar  fi  un  eveniment  de  pro¬ 
porţii  mari,  ori  cât  de  mari  i-ar  fi  cadrele  externe,  dacă 
nu  s’ar  vădi  în  ea  şi  o  mentalitate  corespuntătoare. 
Altfel  s’ar  putea  vorbi,  cum  s’a  şi  întâmplat  din  par¬ 
tea  unor  reprezentanţi  ai  teologiei  aşa  numite  negative, 
de  un  spectacol  bisericesc.  Dar  conferinţa  dela  Stock¬ 
holm  nici  nu  s’ar  fi  putut  realiza  fără  o  nouă  menta¬ 
litate.  Noi  o  numim  mentalitate  ecumenică.  Aceasta  a 
fost  condiţia  şi  puterea  ei.  Ea  a  întins  puntea  peste 
prăpăstii  fără  fund,  ea  a  împreunat  ceeace  în  aparenţă 
era  cu  neputinţă  de  împreunat,  ea  a  lăsat  la  o  parte 
controversele  dogmatice  şi  a  scris  deasupra  porţii 
Stockholmului:  «Aici  nu  discutăm!  Aici  lucrăm».  Par¬ 
tea  Germanilor  în  mentalitatea  ecumenică?  Se  poate. 
Dar  noi  Germanii  nu  suntem  în  stare  să  trecem  peste 
prăpăstii  netrecute.  Pentru  aşa  ceva  trebue  naivitatea 
Americanului,  simţul  practic  al  poporului  colonial  din 
lumea  nouă.  In  sfârşit  pentru  a  uni  imposibilul  e  de 
lipsă  dragostea,  dragostea  care  se  cere  să  fie  iubită, 
care  îndură  şi  iartă,  dar  care  în  acelaş  timp  şi  învinge. 

Această  dragoste  au  adus-o  bisericile  Răsăritului  Ele 
au  fost  sarea  care  a  dat  gust  mâncării  protestantismului 
universal.  Ele  ne-au  ferit  de  a  rămânea  «între  noi».  Ele 
au  adus  sfinţenie  fără  a  robi,  tradiţie  fără  a  lega  — 
prin  simpla  lor  prezenţă.  Lipsa  bisericii  ruseşti  s’a 
simţit  puternic;  abia  când  va  veni  şi  poporul  rus,  în¬ 
trunirea  ortodoxiei  şi  a  protestantismului  universal  va 
fi  epocală. 

Faţă  de  programul  practic  al  bisericilor  apusene 
bisericile  răsăritene  au  fost  un  puternic  contrapond  aşa. 
de  înţelepţeşte  căutat  de  Natan  Soderblom.  Ne  gândim 
la  filozofia  Ruşilor  ortodocşi  moderni,  cari,  ca  ontologi, 
propoveduesc  valoarea  covârşitoare  a  fiinţei.  Există: 
într’adevăr  o  altă  fiinţă  de  cât  cea  cunoscută  din  sco¬ 
lastica  abstractă  romano  catolică,  o  fiinţă  din  care  iz¬ 
vorăsc  râuri  de  apă  vie.  Pentru  atmosfera  conferenţei 
mondiale  bisericile  răsăritene  au  fost  hotărâtoare.  Faţă 
de  personalităţi  ca:  Soderblom,  Winchester,  Ihmels, 
Monod,  Deissmann,  Brent,  Slotemaker,  Hadorn  şi  alţii, 
ele  au  prezentat  un  tip  apropiat  de  vecinicie,  ele  n’au. 
adus  atât  persoane,  cât  atmosferă  Trebuia  să  o  ştii 
numai  simţi. 

După  cum  am  spus  problemele  practice  le  erau 
aproape  streine.  Biserica  răsăriteană  n’a  fost  activă 
până  acum  în  domeniul  practic.  O  preţioasă  contribuţie 
la  această  problemă  a  adus  ea  abia  în  ultima  confe¬ 
rinţă  din  Stockholm:  Colaborarea  bisericilor. 

Nu  fără  dreptate  a  avut  referatul  introductiv  mi¬ 
tropolitul  Ghermanos  al  Tiatirei,  omul  de  legătură  dintre 
răsărit  şi  apus.  Nici  o  altă  biserică  tiare  o  aşa  de  pre¬ 
cisă  şi  in  acelaş  timp  o  aşa  de  superioară  concepte  des - 
pre  biserică ,  cum  o  are  biserica  răsăriteană,  în  care 
centralismul  roman  şi  descentraiismul  protestant  sunt  înlă¬ 
turate  de  o  potrivă.  Nici  o  biserică  na  poate  ţi  aţa  de 
tolerantă  şi  aşa  de  blândă  —  fără  să- şi  jignească  dem¬ 
nitatea  ca  biserica  răsăriteană.  De  bună  seamă  nu  poţi 
face  cu  ea  ce  vrei  pentru  a  se  ajunge  Ia  o  comuni¬ 
tate  euharisticâ  între  ea  şi  biserica  apuseană  vor  trebui 
lămurite  unele  chestiuni,  unele  probleme  de  natură  dog¬ 
matică.  Aceasta  n’a  putut-o  face  la  conferenţa  ortodoxă 

anglicană  din  vara  aceasta  nici  anglo -catolicii,  cari  după 
ortodocşi  sunt  cei  mai  ecumenici  dar  cari  la  contactul 
cu  răsăritul  trebue  să  înceteze  de  a  mai  cocheta  uni¬ 
lateral  cu  Roma.  Totuşi  tocmai  aceasta  e  atitudinea  cea 
corectă  a  credinciosului :  El  trebue  să  fie  categoric  în 
doctrină  şi  liberal  în  practică.  Bisericile  răsăritene  întru 
cât  le  priveşte  au  deslegat  problema  ecumenicitătii 
fără  ca  să  renunţe  la  caracterul  lor,  renunţând  totuşi  la  mi¬ 
siunea  în  mijlocul  păgânilor.  In  orce  caz  putem  învăţa  dela 
ele  un  lucru;  că  vorbăria  plictisitoare,  şi  prea  obsedantă 
despre  caracterul  specific  al  bisericilor  şi  al  poDoarelor 
e  în  contradicţie  cu  mentalitatea  ecumenică.  Bisericile 
îşi  au  particularităţile  lor,  dar  e  bine  să  se  vorbească 
despre  ele  numai  când  e  vorba  de  apărarea  lor.  Ele 
nu  trebuesc  cultivate,  după  cum  nu  trebuesc  nici  jert¬ 
fite.  Particularităţile  sunt  zămislite  de  puteri  creatoare 
divine,  dar  şi  de  otrava  dezbinărilor.  Orice  accentuare 
a  particularităţii  însemnează  că  particularitatea  este  slabă. 

# 

In  conferinţă  s’a  putut  observa  o  tensiune  internă 
şi  externă  între  Germani  şi  Anglo  Saxoni.  S’a  vorbit 
mult  despre  două  tipuri:  unul  optimist  activist  şi  altul 
eshatologic-pasivist.  Un  american  a  avut  dreptate  când 
a  spus  că  prea  mult  se  generalizează;  mai  ales  Ger¬ 
manii  s’au  făcut  vinovaţi  de  această  trufie,  ca  şi  când 
conferinţa  n’ar  fi  fost  în  mare  parte  rezultatul  opti¬ 
mismului  american.  Foarte  bine  a  spus  un  Danez,  că 
contactul  cu  calvinii  anglo-saxoni  la  făcut  un  luteran 
şi' mai  bun;  în  schimb  americanii  s’au  arătat  cam  ner¬ 
voşi.  Ne  numeau  uneori  (pe  germani)  «frânări».  En¬ 
glezii  ne-au  înţeles  mai  bine.  Noi  am  suferit  de  un 
.eshatologism  exagerat  A  te  referi  mereu  la  eshatologie, 
însemnează  a  da  dreptate  lui  loan  d<*  Leyden.  Căci  dacă 
de  ex.  războiul  es'e  un  semn  al  groaznicului  sfârşit  al  vea¬ 
curilor,  decadenţa  morală  cu  toate  păcatele  ei  are  ace¬ 
iaşi  semnificaţie.  Eshatologia  trebue  să  o  avem  în  noi 
înşine,  în  cuvintele,  în  cugetele  şi  în  faptele  noastre. 
Principiile  eshatologice  pot  duce  şi  la  rătăciri.  La  Stock- 
holm  s’a  păcătuit  în  această  privinţă.  De  pildă  e  foarte 
uşor  ca  vorbind  despre  problema  forţei  şi  a  dreptului 


90 


REVISTA  TEOLOGICĂ 


să  reduci  tot  dreptul  la  forţă  şi  să  faci  dreptatea  di¬ 
vină  aşa  de  invizibilă  încât  să  nu  mai  şti  nimic  despre 
ea.  Ce  motiv  mai  puteau  avea  atunci  potrivnicii  noştri 
să  evacueze  teritorul  ocupat,  dacă  dreptul  adevărat  nu 
se  poate  cunoaşte?  Acest  «Barthianism  practic»  emult 
mai  periculos  decât  cel  teoretic.  Partea  cea  rea  a  mentali¬ 
tăţii  protestante  a  fost,  că  prea  a  abuzat  de  filozofia  refor¬ 
matorilor  noştri  pentru  a  seculariza  războiul  pierdut. 
Unde  n’a  fost  cazul,  unde  nu  s’a  făcut  din  nevoie  o 
virtute,  ci  virtutea  exista  deja  ca  la  episcopul  Ihmels 
acolo  protestarea  a  fost  o  adevărată  mărturisire  şi  şi-a 
făcut  efectul  său.  Cu  drept  cuvânt  s’a  exprimat  cineva  des¬ 
pre  Ihmels :  Acesta  într’ade  văr  crede.  Atitudinea  protestantă 
autentică  se  poate  distinge  de  cea  neautentică:  Unde 
ea  se  îndreaptă  împotriva  organizatorilor  din  apus  ai 
împărăţiei  lui  Dumnezeu  fără  să  atingă  pe  răsăritenii 
inspiraţi  de  dragostea  universală,  acolo  mentalitatea 
protestantă  este  autentică  şi  este  «sarea  pământului», 

* 

E  foarte  necesar  să  se  spună  ceva  şi  despre  forma 
generală  filozofică  în  care  s’au  discutat  problemele  de 
ordin  practic.  Se  pare  că  la  Stokholm  biserica  a  adoptat 
socialismul  de  catedră.  Dar  temeiul  socialismului  n’a 
fost  expus.  S’a  vorbit  în  limbajul  dreptului  natural. 
Socialistul  protestează  însă  împotriva  acestui  procedeu. 
El  poate  fi  mântuit  numai  când  Biserica  va  vorbi  în 
alt  limbagiu  decât  al  moralei.  In  acesta  sunt  meşteri  catolicii. 
Ei  sunt  deprinşi  să  tot  dăscălească.  Mentalitatea  dăscălirii 
trebue  învinsă:  şi  asta  n’o  pot  face  catolicii.  Dar  n’a 
prea  făcut-o  nici  conferenţa  dela  Stokholm.  Biserica  nu 
e  chemată  să  facă  numai  constatări  sociale  şi  să  formuleze 
principii  morale,  ci  ea  trebue  să  trezească  credinţa  in 
deslegarea  problemelor  sociale,  ea  trebue  să- şi  umple 
cuvintele  sale  cu  puterea  dragostei:  ea  trebue  să  lucreze 
ca  un  medic ,  nu  numai  ca  un  panegirist. 

Asta  însemnează  că  trebue  să  ne  emancipăm  din 
robia  socialismului  de  catedră,  adoptat  de  socialiştii 
reacţionari  şi  de  pozitiviştii  iedealismului  metafizic  de  o 
potrivă  —  dupăce  s’a  văzut  că  nici  socialismul  de 
catedră  şi  nici  idealismul  metafizic  nu  este  periculos,, 

ambele  uşurează  însă  cel  puţin  aparent  situaţia  omenimii 
faţă  de  creştinism. 

Peste  socialismul  de  catedră  şi  peste  cel  politic  — 
la  socialismul  creştin!  Iată  strigătul  dela  Stokholm. 
Dar  pentru  realizarea  acestui  postulat  e  nevoie  ca  menta¬ 
litatea  occidentală ,  prizonieră  nenorocită  a  raţionalismului 
şi  a  iraţionalismului  neputincios  să  se  ridice  la  înălţimea 
spirituală  (pneumatică)  a  orientului.  Numai  întrepătrun¬ 
derea  creştinismului  apusean  şi  al  celui  răsăritean  poate 
duce  la  această  minunată  izbândă.  - 

Ex  oriente  Lux  —  ex  occidente  Lexl  Iar  mijlocitor: 
Hristos  Mântuitorul  nostru. 

După  H.  Ehrenberg  («Christh'che  Welt»).  Dr.  N.  Terchllă. 


Schituri  şi  mănăstiri  în  protopopiatul 
Reghinului. 

Valea  de  sus  a  Mureşului,  între  Reghin  şi  Topiiţa  prin 
aşezarea  ei  cam  ferită  şi  fără  trecătoare  cu  trenul  în  Moldova, 
cu  toate  că  e  frumoasă  cum  puţine  văi  mai  sunt  aşa,  şi  plină 
de  sate  curat  româneşti,  nu  a  prea  atras  atenţiunea  nici  unui 
cercetător  de  istorie  românească.  Şi  nu  se  poate  să  nu  fi  produs 
şi  ea  istorie  vrednică  a  fi  scrisă  în  cărţi,  câtă  vreme  a  avut  aşe¬ 
zări  omeneşti  incă  din  străbuni.  Ş’apoi  a  mai  avut  şi  trecătoarea 
Tulgheşului  peste  Biibor,  cu  cele  mai  puţine  suişuri. 

Mergând  pe  valea  Secului,  dupăce  ai  eşit  din  Topiiţa,  nici 
nu  simţi  cum  sui  până  treci  de  izvorul  lui  şi  dai  în  al  Bistri- 
cioarei  şi  din  Bistricioara,  după  ce  treci  vechea  graniţă,  în  valea 
Bistriţii;  drumul  e  tot  aşa  de  fără  suiş  şi  coborâş.  Că  nu  a  ajuns 
trecătoare  de  frunte,  pe  cât  e  de  uşoară,  se  explică  prin  întin¬ 
derea  mare  de  păduri,  care  ţine  tovărăşie  drumului  vreo  150 
klm.  dela  Deda  până  aproape  de  Piatra.  Păduri  mari  sunt  şi 
astăzi,  cu  atât  mai  mari  vor  fi  fost  cu  sute  de  ani  înainte,  când 
văile  nu  erau  deschise  şi  nepresărate  cu  aşa  de  dese  locuinţe 
omeneşti,  de  ţi  se  pare  că  dela  Bistra  până  la  Topiiţa  e  numai 
un  mare  şi  lung  sat  întrerupt  ici  şi  colo,  ca  şi  dela  Cotul 
Corbului  până  dincolo  de  Hangu,  pe  Bistriţa  în  jos. 

Cu  tot  pădurişul  cel  mare,  trecătoarea  Bilborului  şi  a  Tul- 
gheşului  s'a  folosit  cu  siguranţă  şi  încă  în  măsură  mare.  Numai 

aşa  se  poate  explica  tradiţia  care  trăeşte  şi  astăzi  despre  hoţii 
care  sălăşluiau  în  munţii  Călimanului.  Pintea  şi  Vasile  cei  mare 
aici  îşi  aveau  sălaşuriie.  Şi  acum  se  povesteşte  prin  Topiiţa 
despre  isprăvurile  acestor  doi  mari  haiduci  şi  hoţi,  care  îm¬ 
preună  cu  soţii  lor  duceau  în  fiecare  început  de  toamnă  lău¬ 
tari  şi  câte  un  popă  şi-şi  făceau  nunţi,  veselindu-se  necontur¬ 
baţi  de  nimeni.  Aşa  povestea  fie  iertat  tatăl  meu  şi  povestesc 
şi  azi  bătrânii  topliţeni. 

Ne  mai  stă  mărturie  şi  un  document  istoric  din  anul  1626, 
dat  de  principele  Ardealului,  în  care  se  spune  că  Topiiţa  numai 
în  astfel  de  condiţiuni  poate  fi  lăsată  să  mai  existe,  dacă  nu 
se  vor  mai  găsi  între  locuitorii  ei  nici  hoţi,  nici  tâlhari,  nici  găz¬ 
duiri  de  răufăcători,  şi  dacă  s'ar  întâmpla  să  fie  între  ei  sau 
in  hotarul  lor  tâlhari  sau  făcători  de  rele,  imediat  să-i  prindă 
şi  să-i  dea  pe  mâna  işpanului;  iar  dacă  ar  fi  în  număr  mai 
mare  şi  nu  i-ar  birui,  să  dea  de  ştire;  în  timpul  acesta  Insă  să 
nu-i  îndrepte  pe  hoţi  pe  alte  cărări;  căci  de  cumva  se  dove¬ 
deşte  că  au  lucrat  contrar  acestor  porunci,  satul  va  fi  pustiit  şi 
locuitorii  lui  pedepsiţi  dupăcum  vor  merita. 

Hoţi  ştim  bine  că  sunt  numai  pe  lângă  drumuri  umblate 
des,  nu  de  sărăntoci,  ci  de  negustori  şi  oameni  bogaţi.  Cum 
aceasta  era  calea  cea  mai  scurtă  spre  Moldova,  Basarabia  şi 
Rusia,  va  fi  fost  cale  mult  bătută  de  negustori  şi  oieri.  Un 
astfel  de  oier  călător  a  descoperit  şi  izvorul  Borsecului.  Apa 
Borsecului  vedenind  în  scurt  timp  renumită,  a  atras  pe  mulţi 
boieri  moldoveni,  între  ei  şi  pe  poetul  Alexandri,  care  a  des- 
cris-o  într’o  schiţă  întitulată:  «Borsecul  la  1840». 

Dar  nu  numai  negustori,  boieri  şi  oieri  au  bătut  drumul 
acesta,  ci  şi  apostoli  ai  credinţei,  călugării  mănăstirilor  Mol¬ 
dovei  şi  cred  că  timp  de  aproape  trei  veacuri,  deia  1500  până 
către  1800,  adecă  până  au  fost  alungaţi  de  cătanele  generalului 
Bucov  şi  aie  stăpânirii  doritoare  a  face  cu  sila  pe  toţi  ro¬ 
mânii  uniţi. 

Negustorii  n’au  lăsat  altă  urmă  decât  banii  tâlharilor  as¬ 
cunşi  prin  pământ,  comori  după  care  visează  şi  azi  unii  oa¬ 
meni  cu  nădejdea  de  ale  găsi.  Oierii  au  lăsat  tradiţia  desco¬ 
peririi  Borsecului,  boierii  o  schiţă  nu  tocmai  veche  a  des¬ 
crierii  apei  şi  băilor  Borsecului,  singuri  călugării  au  lăsat  şi 
urme  vechi  şi  urme  grăitoare.  Urmele  cele  mai  vechi  sunt 
scrise  în  pământ  sub  formă  de  ruine;  unele  se  mai  văd,  altele 

-sunt  acoperite  de  pământ,  iar  cele  mai  multe  sunt  numai  sub 
formă  de  livezi  cu  pomi  bătrâni,  cărora  li  se  zice  «La  Mănă¬ 
stire*.  Avem  şi  urme  scrise  pe  clopote,  pe  icoane,  cărţi  şi  cruci. 

Cărţile  de  istorie  abia  le  aminteşte  cu  numele,  fără  a  se 
spune  vechimea  sau  alte  amănunte.  Neamintindu-le  cărţile  de 
istorie,  nici  existenţa  lor  nu  e  cunoscută,  nici  măcar  de  câţiva, 
puţini.  E  vorba  de  cele  vre-o  7  schituri  şi  mănăstiri  care  au 
fost  fn  ţinutul  şi  protopopiatul  Reghinului. 

Prin  o  oarecare  trudă  am  cules  câte  date  mi-au  fost  cu 
putinţă  şi  Împletind  datele  istorice  cu  tradiţia  şi  legendele  pă¬ 
strate  in  gura  poporului,  le-am  Inmănunchiat  în  cele  ce  urmează: 

1.  Mănăstirea  Topliţil.  E  în  drumul  cum  mergi  din  To- 
pliţa  spre  Oheorgheni,  vre-o  3  şi  7s  km.  din  centrul  satului,  pe 
părăul  zis  al  Doamnei,  fără  să  se  vadă  din  drumul  ţării.  Mă¬ 
năstirea  e  o  bisericuţă  mică  de  lemn  de  brad,  cu  uşorii  şi  tăl¬ 
pile  de  paltin,  având  la  intrare  o  inscripţie  pe  care  n’am  pu¬ 
tut-o  descifra  cu  vleatul  721Q  dela  facerea  lumii,  adecă  1710 
dela  Hristos.  Sub  iconostasul  frumos  zugrăvit  scrie  cu  cirile: 
«Această  sfântă  biserică  s’au  acoperit  şi  catapiteasma  s’au  zu¬ 
grăvit  prin  keltuiaia  şi  osteneala  mai  micului  între  fraţi  şi  smerit 
;N  kodimu,  pintru  iertarea  pecateior  sale  —  1755  luna  lunii  25 
zile,  şi  fiind  zugravu  Andrei  Tot  (adecă  din)  Sunfolu».  Dovadă 
că  în  anui  1755  avea  călugări.  Iconostasul  acesta  nu  este  cel 
dintâi,  căci  în  tinda  .  femeilor  se  păstrează  o  icoană  a  Maicii 
Domnului  cu  inscripţie  slavonă  şi  cu  anul  1677. 

IntPo  carte  de  istorie  (Dr.  A.  Bunea:  P.  P.  Aron  şi  Dio- 
nisie  Novacovici)  după  conscripţia  mănăstirilor  făcută  de  Rednic 
in  anul  1765,  e  amintită  şi  mănăstirea  Topliţii  ca  având  o  li¬ 
vadă  de  8  cară  de  fân. 

O  informaţie  mai  complectă  ne  dă  istoricul  ungur  Orban 
Balâzs,  în  cartea  sa:  Descrierea  Sâcuimii  pag.  137.  El  zice:  «Bise¬ 
rica  (capela)  e  o  zidire  mai  nouă,  insă  în  împrejurime  se  văd 
-şi  urme  de  edificii  mai  vechi,  despre  care  tradiţia  spune  că 
sunt  ruinele  unei  mănăstiri  ce  a  fost  făcută  de  doamna  unui 
boier  bogat,  în  amintirea  faptului  că  pe  timpul  luptelor  voievo¬ 
dului  Mihai  (Viteazul)  ar  fi-  aflat  acolo  loc  de  refugiu. 

Tradiţia  poporală  auzită  de  mine,  spune  aproape  acelaş 
lucru,  cu  deosebirea  că  nu  o  leagă  de  timpul  lui  Mihai  Vi¬ 
teazul,  şi  cu  adausul  că  doamna  a  dat  unui  om  din  partea  lo¬ 
bului  o  pungă  de  bani  să  facă  o  mănăstire  mare  şi  frumoasă 


94 


REVISTA  TEOLOGICĂ 


Omul  râvnind  la  bani,  a  făcut  numai  una  mică  şi  urâtă.  In- 
torcându-se  doamna  să-şi  vadă  mănăstirea,  când  a  văzut  că 
omul  a  înşelat-o,  de  mâhnire  a  început  să  plângă  şi  pornind 
pe  părău  la  deal,  de  supărare  a  şi  murit.  De  atunci  pârăuiui 
care  curge  pe  lângă  mănăstire  i  se  zice  până  astăzi,  «Părăul 
Doamnei», 

Merită,  ca  simplu  document  de  legătură  între  Moldova  şi 
părţile  Topliţii,  următoarea  însemnare  dintr’un  Mineiu:  Scris-am 
eu  Ştefan  Dascălu  Moldoveanu  din  Dragomireşti,  când  am  fost 
in  ţara  Ardealului  în  ţinutul  Turdii,  .vleat  7251  (adecă  1742). 

Mai  adaug  că  bisericuţa  mănăstirii  aparţine  acum  parohiei 
greco-catolice  din  Topliţa. 

2,  Mănăstirea  Deda-Bistrii.  E  singura  de  care  aminteşte 
şi  istoria  noastră  bisericească,  dar  tot  numai  ceeace  s'a  păstrat 
în  tradiţia  poporului. 

Marele  mitropolit  Şaguna  In  a  sa  Istorie  bisericească  or¬ 
todoxă  tom.  I,  pag.  115  —  116,  după  cele  ce  i-au  fost  împărtă¬ 
şite  de  parohul  loan  Popescu,  scrie:  «Despre  mănăstirea  dela 
Deda,  In  pretura  de  astăzi  a  Sas  Reghinului  se  zice:  că  a  fost 
Mănăstirea  în  hotarul  satului  Deda  in  depărtare  ca  de  un  pă¬ 
trar  de  oară  deia  sat,  lângă  râul  Bistra,  şi  au  avut  călugări 
mulţi,  fiind  înfrumseţată  cu  biserică  de  peatră  foarte  mare,  a 
căreia  ruine  se  cunosc  încă  şi  acum  in  lungime  de  16  stângini 
şi  în  lăţime  de  7  stângini.  Se  cunoaşte  şi  acum  locul  altarului, 
şi  celelalte  despărţăminte  ale  bisericii.  Mai  încolo  se  cunosc 
foarte  bine  şi  astăzi  nişte  petrii  aşezate  în  rând  pe  un  loc 
apătos  la  vate  cătră  sat,  care  slujea  de  trepte  la  vremea  plo¬ 
ioasă  la  călugări,  venind  dela  mănăstire  cătră  sat.  Această  mă¬ 
năstire  s’au  casat  înainte  cu  120  ani  (azi  180  n.  a.)  prin  pose¬ 
sori,  dupăce  mai  înainte  se  duduiră  Călugării;  locul  şi  grădina 
mănăstirii,  carea  era  plină  de  pomi  foarte  frumoşi,  şi  dintre 
care  stau  şi  astăzi  o  mare  parte,  au  devenit  ia  posesori.  (Astăzi 
locul  mănăstirii  este  în  stăpânirea  unor  români,  iar  pomi  abia 
mai  sunt  n  a.).  Din  mănăstirea  aceasta  mai  multe  icoane  se 
află  aduse  la  biserica  din  sat,  între  care  este  şi  icoana  hra¬ 
mului  mănăstirii,  adecă  a  Născătoarei  de  Dumnezeu,  din  anul 
1600  şi  o  cruce  zugrăvită  la  anul  1689,  cu  inscripţie  că  s’au 
zugrăvit  pe  zilele  prinţului  Apafi  Mihai. 

In  condica  parohiei  Deda  prin  mâna  preotului  Leon  Po¬ 
pescu  am  aflat  scris:  «Mănăstirea  a  fost  zidită  de  peatră  şi  că- 

rămidă  ce  se  vede  din  fundamentul  ce  există  astăzi.  Mănăstirea 
se  vede  că  a  fost  ruinată  din  partea  popoarelor  barbare  (?)  iar 
domnii  de  pământ  iau  luat  grădina,  care  a  fost  de  aproape  10 
jugăre  de  mare  şi  au  vândut-o  locuitorilor  din  comună  cari 
şi-au  făcut  case  pe  acel  loc». 

După  ruinarea  mănăstirii,  călugării  şi-au  zidit  o  biserică 
de  lemn  tot  pe  grădina  mănăstirii,  care  s’a  nimicit  de  tot  cam 
pe  la  anul  1800,  dupăce  au  repausat  toţi  călugării. 

Atât  e  ce  am  aflat  scris  de  alţii. 

Din  cele  scrise  de  pr.  Leon  Popescu,  că  după  dărâmarea 
bisericii  de  peatră,  călugării  au  zidit  una  de  lemn,  şi  una  dfe 
lemn  trebue  să  ţie  cel  puţin  100  de  ani,  se  poate  deduce  că 
toate  icoanele  rămase  au  fost  făcute  pentru  bisericuţa  de  lemn 
şi  din  cea  de  peatră  mult  mai  veche  n’a  rămas  decât  un  clopot, 
care  poate  fiind  în  turn,  nu-i  cunoştea  vechimea  nici  păr.  Ion 
nici  Leon  Popescu. 

Clopotul  mic  de  vre-o  20 — 30  kg.,  acum  dogit,  se  pă¬ 
strează  în  biserica  din  Deda  şi  are  următoarea  inscripţie  pe  el: 
A  I  L  5  1  X  0.  Numărul  sutelor  nu  este  întreg  şi  se  observă 
In  partea  stângă  cătră  mijloc  o  ruptură  ca  un  picior  al  numă¬ 
rului  4.  Anul  adevărat  e  deci  1451,  şi  nici  decum  1151,  cum 
s'a  crezut  de  unii  şi  cum  se  pare  Ia  prima  vedere.  întâi  fiindcă 
cifrele  arabe  au  ajuns  să  fie  folosite  in  Europa  numai  după 
anul  1300,  şi  a  doua  fiindcă  cel  presupus,  nu  seamănă  nici 
decum  cu  cel  dintâi  şi  cel  din  urmă,  care  au  o  formă  lungă¬ 
reaţă  des  inversat,  bulbucat  la  mijloc. 

Dacă  clopotul  este  din  1451,  turnarea  lui  ar  cădea  numai 
cu  puţin  înainte  de  venirea  la  doini  ie  a  iui  Ştefan  cel  Mare, 
întemeietorul  atâtor  mănăstiri  şi  biserici. 

Tradiţia  poporală  nu  a  păstrat  nimic  privitor  la  vechimea 
şi  întemeierea  acestei  mănăstiri,  ne  vorbeşte  numai  despre  dărâ¬ 
marea  ei  prin  cătanele  lui  Bucov,  popoarele  barbare  despre  care 
vorbeşte  pr.  Leon  Popescu  In  Însemnările  canonicei  parohiei 
Deda.  Se  spune  că  Înainte  de  a  se  incepe  dărâmarea,  căpitanul 
care  era  a  poruncit  oamenilor  Iul  să  ia  Intâiu  crucea  din  vârful 
turnului  bisericii.  Nici  unul  n'a  Îndrăznit,  ca  creştini  ce  vor  fi 
fost,  ci  numai  un  ofiţer.  El  s’a  urcat  şi  a  luat-o.  A  doua  zi 
după  dărâmarea  Întreagă  a  bisericii,  ofiţerul  care  luase  crucea 
a  fost  găsit  mort  cu  cal  cu  tot,  în  prăpastia  locului  ce  i  se  zice 
«cetate»,  nu  departe  de  locul  unde  a  fost  mănăstirea.  Oamenii 
văd  în  acea^a  bătaia  lui  Dumnezeu. 

In  Ziua  de  31  Maiu,  1925  cu  prilegiul  eşirii  în  ţarină,  am 
ţinut  ia  Bistriţa  un  cerc  religios  chiar  pe  locui  unde  a  fost  mă¬ 
năstirea,  unde  s’a  ridicat  o  cruce  şi  s'a  sfinţit,  rostindu-se  şi 
două  conferinţe,  una  despre  sfânta  cruce,  iar  alta  «Ceva  despre 
istoria  religioasă  şi  mănăstirile  din  protopopiatul  Reghinului». 

Proprietarii  de  azi  ai  grădinei  mănăstirii  s’au  învoit  să  ne 
cedeze  partea  cu  ruinile  bisericii,  pe  care  am  proiectat  să  le 
desgropăm,  recostruind  forma  temeliei  bisericii  care  e  mult  mai 
mică  decât  cum  se  spune  în  istoria  lui  Şaguna. 

3.  Sihitul  din  valea-Cuejdiulul.  Fiindcă  locul  unde  a  fost 
schitul  aparţine  comunei  Dumbrava,  în  cartea  de  istorie  a  luî 
Bunea  (op.  cit.)  i  se  zice  «Mănăstirea  din  Dumbrava  (Liget),  care 
era  numai  schit». 

Am  vizitat  locul  unde  a  fost  bisericuţa.  Nu  se  mai  văd 
decât  urmele  unor  morminte,  cu  câte  o  peatră  la  căpătâi,  fără 
inscripţie,  sau  cu  inscripţie  indescifrabilă.  Un  bătrân  de  72  ani 
mi -a  povestit  ceeace  a  auzit  şi  el  din  oameni  bătrâni,  că  pe 
locul  zis  al  mănăstirii  (de  vre-o  25  jug.  pământ)  a  fost  o  bise¬ 
ricuţă  de  lemn.  Bătrânii  de  acum  20  ani  spuneau  că  au  apucat 
încă  tălpile  de  stejar  ale  bisericii,  dărâmături  de  câteva  cărămizi 
şi  tocul  unde  a  fost  altarul  înainte  cu  vreo  100  şi  mai  bine  de 
ani  au  fost  3  călugări.  Unul  a  murit  şi  au  mai  rămas  doi.  Svo- 
nindu-se  că  stăpânirea  voeşte  să  dărâme  mănăstirea,  sub  motiv 
că  a  adăpostit  hoţi,  călugării  au  părăsit  casa  (adecă  chiliile)  in 
care  stăteau  până  atunci  şi  s’au  mutat  întrio  pivniţă  săpată  sub 
biserică.  De  acolo  ieşiau  numai  pe  furiş  şi  serveau  numai  noaptea. 
La  un  an  după  moartea  lor  sub  biserică,  a  venit  din  partea  stă- 
pânirii  o  comisiune  de  4  inşi  în  frunte  cu  judecătoru  Oalman, 
cu  porucă  de  a  dărâma  biserica  sub  aceiaş  presupus:  că  se  ţin 
în  ea  hoţi.  Unul  dintre  tisturile  comisiunii  s’a  urcat  şi-a  luat 
crucea  de  pe  turn.  Acesta,  după  dărâmare,  în  drum  spre  casă, 
în  păduricea  Mocioarca,  fosta  proprietatea  schitului,  dintr’o  dată 
a  orbit  de  n’a  mai  văzut  să  se  ducă  singur  acasă.  (Legenda 
asămănătoare  cu  cea  dela  dărâmarea  mănăstirei  Bistra). 

Se  mai  spune  că  atunci  când  a  fugit,  călugării  au  astupat 
pivniţa  de  sub  biserică  şi  au  îngropat  acolo  două  clopote  de 
argint  şi  o  cădelniţă  de  aur. 

In  grădina  chitului,  azi  a  devenit  cimitir  pentru  acel  Ioc 
de  stat,  au  fost  mulţi  pomi  roditori.  Un  păr  bătrân,  în  grosime 
de  un  metru  în  diametru,  trăieşte  şi  astăzi. 


REVISTA  TEOLOQICĂ 


r 


97 


4.  Mănăstirea  din  Solovestru  «pe  valea  Ourghiului,  depăr¬ 
tare  de  6  km.  de  Reghinul  săsesc,  avea  la  1772  un  călugăr. 
Locul  mănăstirii  era  lung  de  25  orgi  şi  lat  de  15.  Avea  un  agru 
de  o  găleată,  fânaţ  de  4  cară  şi  o  pădure.  Averea  aceasta  astăzi 
este  In  proprietatea  comunei  bisericeşti  unite».  Aşa  scrie  isto¬ 
ricul  Bunea  în  op.  citat.  Mai  mult  nici  nu  se  ştie  de  ea. 

5.  Mănăstirea  din  Hodac,  tot  pe  valea  Ourghiului,  avea  la 
1765  un  ieromonah  cu  numele  David  (conscripţia  lui  Rednic 
din  acest  an  în  archiva  din  Blaj).  La  1772  încă  avea  un  călugăr. 
Locul  mănăstirii  cu  pomet  frumos,  lung  de  65  lat  de  5  orgi. 
Mai  avea  fânaţ  de  12  care.  Astăzi  mănăstirea  nu  mai  există. 
(Op.  cit.  347). 

Din  tradiţie  n’am  putut  afla  nimic,  decât  că  locului  i  se 
zice  şi  acum  la  «mănăstire». 

6.  Mănăstirea  din  Ibăneşti,  despre  ea  se  ştie  tot  aşa  de 
puţin;  1772  avea  încă  un  călugăr. 

In  cartea  citată  a  istoricului  Bunea  se  mai  aminteşte  şi 
mănăstirea  dela  Chiheriul  de  sus,  care  avea  o  livadă  de  4  cară 
de  fân,  şi  pământ  de  3  gălete,  pe  care  le-a  ocupat  baronul  Paul 
de  Bornemisa. 

Locul  işi  păstrează  şi  acum  numirea  de  «la  mănăstire»  Bise¬ 
rica  de  lemn  a  fost  dusă  şi  există  şi  astăzi,-  ca  biserică  unită 
in  Nadeşa  română. 

In  legătură  cu  alungarea  călugărilor  din  mănăstire  se  spune 
că  pe  călugări  i-au  adus  în  comuna  Habic  şi  acolo  i-au  chinuit 
băgându-le  bărbile  intre  uşori  şi  uşe  şi  închizând  apoi  uşile. 
Auzind  nădăşenii,  mai  mulţi  inşi  au  plecat  să-i  scape,  în  frunte 
cu  popa.  După  plecarea  lor  s’a  mai  adunat  o  nouă  ceată,  care 
încă  a  plecat  ia  Habic.  In  vârful  dealului  s’a  întâlnit.  Văzând 
că  aduc  pe  călugări,  unul  din  cei  din  urmă  a  zis:  Brava  Ioane! 
şi  «Bravioane»  i-a  rămas  numele  dealului  până  în  ziua  de  azi. 

Perzecuţia  ortodocşilor  din  Naneşa  a  continuat  şi  popii 
Gavril  Mateiu  (strămoşul  pr.  Vasile  Mateiu  din  Râpa  de  jos), 
i-au  luat  eclejia  şi  au  dat-o  uniţilor  care  erau  foarte  puţini,  adecă 
popa  (un  fost  diac  al  bisericii)  împreună  cu  feciorii  lui,  din  care 
apoi  s’au  înmulţit  la  cele  20  familii  câte  sunt  astăzi. 

Tot  tradiţia  mai  păstrează  dovezi  că  au  mai  existat  schituri 
la  Urisiul  de  sus  şi  la  Urşua  în  poiana  mănăstirii.  Despre  aceasta 
din  urmă  se  spune  că  a  existat  până  după  1800  şi  groful  Te- 
leki  arândaşul  de  pe  vremuri  al  pădurilor  statului  de  pe  valea 

Gurghiului,  astăzi  domeniu  regal  de  vânătoare,  de  câte  ori 
pornea  la  vânătoare,  mai  întâi  asculta  o  liturgie  in  bisericuţa 
schitului. 

Pe  lângă  dovezile  scrise  sau  culese  din  gura  poporului, 
pentru  flecare  în  parte  mai  avem  o  dovadă  mare  a  existenţei 
lor,  a  ortodoxiei  lor:  sunt  roadele  de  păstrare  a  dreptei  credinţe 
cu  iot  valul  de  persecuţlunl  şi  sile  de  a  trece  la  unire .  Şi  dacă 
lucrătorii  au  fost  alungaţi,  sau  a  murit  şi  alţii  au  fost  opriţi  să 
vină  In  loc,  sămânţa  a  ajuns  să  dea  rod  şi  din  rod  în  rod  s’a 
păstrat  până  astăzi  şi  in  că  se  păstrează  pu  tărie. 

Dacă  ne  uităm  la  comunele  care  sunt  aşezate  pe  lângă 
locurile  unde  au  fost  mănăstiri  s’au  schituri,  constatăm  că  toate 
sunt  comune  ortodoxe,  pe  care  nu  le-a  bântuit  păcatul  lepădării 
de  credinţă  şi  al  trecerii  la  unaţie. 

Aşa  la  Topliţa,  unde  uniţi  sunt  puţini  şi  s’au  vârât  prin  o 
vrajbă  familiară.  La  Deda  şi  Bistra,  cea  mai  curată  şi  mai  puternică 
parohie  ortodoxă,  şi  tot  aşa  şi  parohiile  din  jur,  Răstoliţa,  Filea, 
Ciuejdi  ca  în  apropierea  ei  să  dăm  de  schitul  Văii  Cuejdiului. 
Comunele  unite  din  apropiere  (Huduc,  Ruşti-munţii  şi  Morăreni) 
au  fost  uniţite  cu  sila,  ca  comune  grăniţereşti. 

Tot  aşa  e  la  Ibăneşti,  la  Urisiu  şi  Nadeşa  română,  acestea 
din  urmă  singurele  parohii  ortodoxe  într'o  mare  de  parohii 
unite  (Urisiul  de  jos,  Serbenii,  Căcuciu,  Chiherile,  Beica  şi  Habicu). 

Vremurile  şi  puterile  materiale  riu  ne  îngăduie,  dar  ar  fi 
o  mare  binefacere,  reînvierea  măcar  uneia  din  aceste  mănăstiri 
s’au  schituri,  ca  în  ele  să  se  reaprindă  vechiul  foc  al  credinţei 
strămoşilor  noştri,  în  faţa  căruia  s’au  topit  ca  ceara  toate  încer¬ 
cările  de  ademenire  ale  duşmanilor  bisericii  noastre. 

In  Topliţa  I.  P.  S.  S.  Patriarhul  Miron,  a  reconstruit  vechea 
bisericuţă  de  lemn  din  Stânceni  (Meşterhaza)  şi  in  curând  va 
întemeia  o  mică  mănăstire,  ca  să  se  poată  continua  mai 
puternic  vechea  tradiţie  de  apărare  şi  păstrare  a  ortodoxiei. 
Azi  unaţia  nu  mai  este  pericol;  e  numai  spin  în  sufletul  româ¬ 
nismului. 


Protopop  D.  Antal. 

Mântuitorul  ca  student  universitar. 

Agitaţia  studenţească  din  ultimii  3  ani  şi  care  a 
luat  uneori  proporţii  destul  de  considerabile,  ne-a  su¬ 
gerat  ideia  de  a  privi  vieaţa  şi  activitatea  studenţimii 
universitare  prin  prisma  imperativelor  creştine  şi  de  a 
ilustra  idealităţile  pe  care  ea  Ie  visează  pentru  vieaţa 
sa  personală  prin  pilduiri  desprinse  din  vieaţa  Mân¬ 
tuitorului  ! 

Nici  când,  pare,  studentul  universitar  nu  s’a  preo¬ 
cupat  mai  mult  şi  mai  pasionat  de  realităţile  vieţii 
sociale  şi  de  problemele  vieţii  naţionale  ca  în  zilele 
noastre. 

Răsboiu!  trecut  a  crescut  sensibilitatea  morală  a 
intelectualităţii  noastre  şi  a  atras  interesul  ei  în  sfera 
unui  superior  idealism  militant. 

Disciplina  naţională  coincide  pentru  ea  cu  intran¬ 
sigenţa  disciplinei  etice.  S’a  purces,  în  consecinţă,  cu 
entuziasmul  acelor  deciziuni  eroice  şi  conştiente  de 
necesitatea  şi  urgenţa  lor  morală,  la  revizuirea  imensului 
capitol  al  drepturilor  şi  datoriilor  deosebitelor  categorii 
de  autohtoni  şi  meteci  —  unii  mai  mult  sau  mai  puţin 
indezirabili. 

S’au  revizuit  însă  şi  anumite  prestigii,  merite  şi 
pretenţii  ale  unor  conducători  sociali. 

Rezultatul  a  fost  alarmant:  s’au  surprins  cetăţeni 
academici  în  flagrant  delict  de  subversiune  naţională  — 
erau  toţi  streinii  favorizaţi  de  noroc  sau  de  politiciani 
la  legitimarea  persoanei  şi  rosturilor  lor  în  ţară. 

S’au  descoperit  erori  crase  şi  în  intenţiunile,  şi  în 
realizările  practice  ale  câtorva  corifei  ai  învăţământului 
nostru  superior.  Laboratoarele  erau  insuficient  înzestrate 
sau  absente.  Căminurile  şi  cantinele  intraseră  pe  mâini 
de  exploatatori  ai  mizeriei  studenţeşti.  Iar  articolul  81 
de  cele  mai  multeori  fals  interpretat  şi  abuziv  aplicat, 
deschisese  uşa  din  dos  a  sanctuarului  culturii  câtorva 
mediocrităţi  notabile. 

Indignarea  a  isbucnit  vulcanic.  S’a  organizat  reac- 
ţiunea.  Abstinenţa  dela  cursuri  —  ca  demonstraţie  — 
a  fost  mijlocul  cel  mai  frequent  întrebuinţat.  Violenţa 

în  limbaj  şi  în  gest  n’a  lipsit  cu  totul,  S’a  creat  o  presă 
ad  hoc  şi  moţiunile  şi  memoriile  au  pornit  val  din  toate 
centrele  universitare  cu  misiunea  de  a  determina  un 
curent  de  favoare  pentru  revendicările  studenţimii,  care 
nu  erau,  în  majoritatea  lor,  atât  de  utopice  încât  să 
nu-şi  poată  găsi  un  ecou  în  simpatia  opiniei  culturale,, 
morale  şi  politice  a  ţării. 

Am  avut  şi  avem,  prin  urmare,  de  oarece  greva 
universitară  e  în  curs,  o  crizâ  de  moralitate  culturală , 
prin  care  noi  înţelegem  o  criză  de  sinceritate,  de  iubire, 
şi  de  dreptate  în  conştiinţa  unor  reprezentanţi  oficiali 
ai  culturii  naţionale. 

Studenţii  au  cerut.  Patronii  guvernamentali  ai  cul¬ 
turii  sau  nu  i  au  ascultat,  sau  le-au  dat  prea  puţin,  sau 
nu  le-au  făcut  decât  promisiuni  echivoce. 

Cine  sufere?  Azi  nu  s’ar  putea  spune  cu  toată 
siguranţa  —  mâine  se  va  constata  —  că  a  suferit  şi 
sufere  sufletul  neamului  românesc  de  urmările  indisci- 
plinii  care  nu  a  pornit  întotdeauna  de  jos,  adică  dela 
acuzaţi  ci  de  foarte  multe  ori  de  sus,  dela  acuzatorii 
înşişi. 

Mântuitorul,  fie  ca  profesor  universitar,  fie  ca  stu¬ 
dent  n’ar  fi  încercat  să  politicianizeze  în  senz  oportunist 
şi  mercenar  nici  problemele  culturii  nici  soluţiile  lor 
practice. 

El  ar  fi  interpretat  cultura  în  senzul  valorilor  etice 
pe  care  ea  le  poate  cobora  în  vieaţa  personalităţii 
umane  şi  în  senzul  categoricei  ei  misiuni  soteriologice 
în  vieaţa  spirituală  a  unui  neam. 

Mântuitorul  şi  ar  fi  ridicat  la  rangul  de  idealuri  ale 
vieţii  sale  datoriile  categorice,  nu  drepturile  imaginare. 

Ateismul  liberei  cugetări  şi  superficialitatea  culturală 
datorită  semidoctismului  şi  imoralitatea  datorită  amân- 
dorura,  nu  pot  devasta  decât  sufletele  anemice  şi  vasale. 
Cât  de  departe  ar  fi  rămas  Mântuitorul  de  tentaţiile 
lor!  Mântuitorul  ar  fi  palpitat  de  generozitate  infinită 
faţă  de  orice  lipsă  şi  ar  fi  prisosit  în  simpatie  nelimi¬ 
tată  faţă  de  orice  suferinţă.  Osârdia  de  a-şi  cultiva 
mintea  ar  fi  fost  primată  de  râvna  de  a-şi  face  cât  mai 
sensibilă  conştiinţa  morală. 

Mântuitorul  nu  s’ar  fi  dedat  la  nici  un  fel  de  agre¬ 
siune  faţă  de  nimeni:  pedagogia  intimidării  şi  a  dezar¬ 
mării  adversarului  prin  violenţă,  i-ar  fi  părut  o  compro¬ 
mitere  a  demnităţii  şi  o  abdicare  dela  idealul  perfecţiunii. 

El  ar  fi  militat  pentru  dreptăţile  iubirii  nu  pentru 
temerităţile  egoismului. 

Cât  de  înţelept  ar  fi  beneficiat  Mântuitorul  de 
clasica  libertas  academica/ . .  Numai  disciplina  interioară 
poate  crea  adevărata  libertate:  «Unde  e  Duhul  lui 
Dumnezeu  acolo  e  libertatea!..» 

Unei  personalităţi  însufleţite  de  idealul  culturii  spi¬ 
rituale,  de  idealul  perfecţiunii  progresive,  de  idealul  supra- 
umanizării  îi  mai  poate  oare  rămâne  timp  pentru  atâtea 
sporturi  ale  trândăviei  şi  pentru  atâtea  viţii  elegante?... 

Cât  de  profundă  ar  fi  fost  vieaţa  interioară  a 
Mântuitorului  ca  student  universitar!...  Animator  al 
asociaţiilor  fraterne  şi  al  cooperaţiilor  filantropice,  El 
ar  fi  exercitat  o  puternică  influenţă  asupra  vieţii  sufle¬ 
teşti  a  mediului  înconjurător.  Studenţi  creştini,  sincer 
creştini,  studenţi  care  se  roagă  şi  se  împărtăşesc  cu 
Sf.  Taine,  studenţi  cari  îşi  domină  instinctele  care  fer¬ 
mentează  în  fiinţa  lor  tânără  prin  energiile  voinţii  morale, 
studenţi  care  luptă  împotriva  urii  cu  iubirea  lor,  studenţi 
cari  vor  să  ştie  mult  ca  să  poată  face  mult  bine  oame¬ 
nilor,  studenţi  cari  iubesc  pe  semenii  lor  pentrucă  ei 
cred  în  Dumnezeu,  studenţi  cuceriţi  de  marea  pasiune 
a  salvării  inimii  omeneşti  din  primejdia  atâtor  idolatrii 
degradatoare,  studenţi  eroi  prin  smerenie  şi  biruitori 
prin  asceza  muncii  fără  odihnă!... 

Voi  conducători  ai  tinerimii  universitare  sunteţi 
chemaţi  să  exemplificaţi  toate  aceste  virtuţi  şi  crea- 
ţiuni  spirituale.  Dreptatea,  sinceritatea  şi  idealismul 
vostru  trebuie  să  prisosească  mai  mult  decât  al  altor 
conducători  sociali. 

Profesorii  creştini  şi  studenţii  creştini  vor  putea 
imprima  directive  noi  vieţii  universitare  frământate  azi 
de  atâtea  pasiuni  contradictorii. 

Ce  misiune  înălţătoare  ar  avea  de  împlinit  în  cen¬ 
trele  noastre  universitare  studenţii  teologi,  dacă  s’ar 
convinge  că  ei  «nu  sunt  din  lumea  aceasta»  deşi  au  fost 

aleşi  din  mijlocul  ei!...  Ei  ar  putea  demonsira  prin 
toate  atitudinile  lor  eminenţa  concepţiei  şi  vieţii  creştine 
tuturor  concetăţenilor  lor  academici. 

Exemplul  vieţii  lor  ar  atrage  şi  ar  converti  şi  pe 
neutrali  şi  pe  refractari. 

Fă,  Doamne,  din  toţi  studenţii  noştri  teologi  misi¬ 
onari  universitari  şi  din  toţi  studenţii  universitari  teofilit 

Mântuitorul  ca  ministru  al  culturii  n’ar  fi  uitat  ca 
alături  de  laboratoare  şi  biblioteci  să  ridice  un  altar  şi 
un  amvon.  Universităţile  engleze  nu  s’au  dovedit  a  fi 
retrograde,  înviorând  atmosfera  lor  intelectuală  prin 
undele  spiritualităţii  creştine  pe  care  le  revarsă  liturgia 
şi  predica. 

Noi  credem  că  ar  fi  mai  puţine  motive  de  grevă, 
mai  intensă  pasiune  de  studiu  şi  mai  superioare  afir¬ 
maţii  morale  în  lumea  noastră  universitară  în  ziua  în 
care  Mântuitorul  ar  fi  acceptat  unanim  ca  rector  al 
conştiinţelor  studenţilor  români .  Un  vis?  Da,  azi! 
Mâine,  poate,  va  fi  realitate!  Aşa  să  fie!... 

Dr.  Or.  Cristescu. 


Rugăciunea  până  la  nori  va  ajunge. 

La  mormântul  unei  fecioare. 1 

«Cine  slujeşte  Ini  Dumnezeu  cu 
bună  voie  primise-va  şi  rugăciunea 
lui  până  la  nori  va  ajunge.. 

Isus  fiul  lui  Sirah  c.  35  v.  17. 

In  Sfânta  Scriptură  găsim  atâtea  cuvinte  puternice 
şi  frumoase,  cari  ne  arată  rostul  şi  folosul  sufletesc  al 
rugăciunii.  In  adevăr  este  mare  puterea  rugăciunii  isvorâtă 
din  inimă  curată  şi  purtată  pe  aripa  credinţii  spre  tronul 
Tatălui  ceresc  ca  fumul  jertfei  lui  Avei.  Rugăciunile 
evlavioase  sunt  ca  nişte  «năstrăpi  de  aur  pline  de  tămâie» 
şi  «fumul  tămâiei  cu  rugăciunile  sfinţilor  s’a  suit  înaintea 
lui  Dumnezeu».  (Apoc.  VIII  4).  Duhul  umilit,  inima 
înfrântă  şi  smerită  Dumnezeu  nu  o  va  urgisi.  Dimpotrivă 

1  Cuvânt  rostit  la  înmormântarea  fecioarei  Ana  I.  Jitian  (Sălişte 
22/111  1919.) 

duhul  acesta  al  umilinţii  creştineşti  este  izvorul  adevă¬ 
ratelor  rugăciuni  evlavioase,  cari  se  înalţă  cu  căldură 
din  taina  sufletelor  în  cuvinte  mai  multe  sau  mai  puţine, 
după  priceperea,  după  simţirea  şi  trebuinţa  fieştecărui 
creştin  de  a  se  apropia  de  izvorul  luminii  veşnice,  de 
Ziditorul  şi  Părintele  nostru  al  tuturor. 

Neajunsurile  şi  slăbiciunile  firii  omeneşti  sunt  multe. 
Dar  ele  nu  trebue  să  împiedece,  dimpotrivă  ar  trebui 
să  îndemne  pe  tot  insul  a  cerca  să  le  biruiască  prin 
puterea  rugăciunii,  căci  după  cum  ne  învaţă  Sf.  apostol 
Pavel  —  «Duhul  vine  în  ajutor  slăbiciunilor  noastre. 
Căci  nu  ştim,  ce  să  cerem  în  rugăciunile  noastre,  dar 
acelaş  Duh  mijloceşte  pentru  binele  nostru  prin  suspinur 
nespuse»  (Romani  VIII  26). 

Iar  cercetătorul  inimilor  ştie,  care  este  gândirea 
Duhului,  fiindcă  se  roagă,  după  cum  voeşte  Dumnezeu. 

Rugăciunile  multe  şi  stăruitoare  ale  fecioarei  Ana 
loan  Jitian  au  fost  ajutate  de  duhul  credinţei  neclintite 
şi  isvorând  dintr’o  neistovită  dragoste  creştinească  au 
avut  puterea  de  a  se  înălţa  spre  izvorul  luminii  de  sus, 
de  unde  purcede  toată  darea  cea  bună  şi  tot  darul 
cel  desăvârşit. 

Născută  Ja  7  August  1859  din  părinţii  loan  şi  Ana 
Jitianu,  economi  în  Sălişte,  a  primit  din  îndemnul 
evlavioasei  sale  mame  folositoare  îndrumări  către  viaţa 
creştinească  cuvioasă  şi  o  înflăcărată  râvnă  spre  muncă 
şi  rugăciune.  Prin  iscusinţa  şi  deşte ptăciu nea  sa  a  ajuns 
în  tinereţe  să  lucreze  un  costum  săliştenesc  chiar  pentru 
Elisaveta,  fosta  regină  a  României,  care  o  chemase  la 
sine  şi  o  adăpostise  câtva  timp  Ia  azilul  «Elena  Doamna» 
din  Bucureşti.  Despre  această  înaltă  milostivire  regală 
răposata  fecioară  Ana  a  păstrat  până  la  sfârşitul  zilelor 
sale  cu  deosebită  evlavie  nu  numai  darurile  şi  pietre 
scumpe  primite  dela  Regina  Elisaveta,  ci  şi  o  scrisoare 
a  Dşoarei  Elena  Vâcărescu,  care  spune  anume,  că 
«Maiestatea  Sa  Regina  României  a  fost  foarte  mulţu¬ 
mită  de  lucrul  care  a  făcut  Ana  Jitian  pe  când  era  în 
România  şi  Ia  azilul  «Elena  Doamna». 

întoarsă  din  sgomotul  şi  strălucirea  capitalei  iarăş 
la  căscioara  părintească  liniştită,  deşi  ar  fi  avut  [prilej 

să  urmeze  şi  dânsa  exemplul  tovarăşelor  sale  de  vârstă, 
întemeind  o  viaţă  familiară,  a  preferit  totuşi  viaţa  retrasă: 
în  post  şi  rugăciune.  După  moartea  părinţilor  săi,  după 
îndepărtarea  fratelui  şi  surorei  sale  din  satul  nostru,  ea 
a  rămas  singură.  Modesta  casă  părintească  începu  a  se 
schimba  din  an  în  an  tot  mai  mult  în  o  chiliuţă  de 
mănăstire,  cercetată  adeseori  de  creştine  române  şi 
străine,  cari  veniau  din  mari  depărtări,  fiind  îm¬ 
presurate  cu  diferite  supărări  şi  suferinţe.  Cetania  de 
psaltiri  şi  ajunăriie  fecioarei  Ana  Jitian  deveniseră  ve¬ 
stite  prin  satele  din  împrejurimea  aceasta.  Şi  fiindcă  n’a 
voit  să  agonisească  avere  pentru  sine,  ea  a  început  să-şi 
întocmească  astfel  traiul  vieţii  sale  schimniceşti,  ca  tot 
ce  va  putea  agonisi  prin  stăruinţă,  rugăciune,  cruţare 
şi  înfrânare  să  închine  ca  un  dar  de  bunăvoie,  ca  un 
obol  a!  văduvei  din  Evanghelie  pentru  alinarea  suferin¬ 
ţelor  celor  bătrâni  şi  neputincioşi,  avizaţi  la  sprijinul  şi> 
îngrijirea  deaproapelui. 

Această  hotărâre  a  sa  o  urmăria  cu  stăruinţă  vred¬ 
nică  de  toată  lauda.  Adeseori  spunea,  că  este  cu  desă¬ 
vârşire  sigură  de  ajutorul  Maicii  Preacurate,  cătră  care 
se  îndreptau  din  straja  dimineţii  până  în  miez  de  noapte 
rugăciunile  sale  şi  dela  care  nădăjduia  ani  îndelungaţi,, 
ca  să  poată  deveni  ea  sărmana  cea  mai  mare  binefăcă¬ 
toare  a  proectatului  aşezământ  pentru  ocrotirea  bolna¬ 
vilor  şi  neputincioşilor  («Binefacerea»). 

Şi  iată,  că  nădejdea  ei  s’a  împlinit.  Ajutorul  Maicii 
Preacurate  s’a  revărsat  din  belşug  asupra  ei  până  la 
vârsta  de  60  ani  împliniţi  în  feciorelnică  înfrânare  şi 
toată  roada  ostenelelor  şi  rugăciunilor  sale  în  suma  de 
30,000  lei  este  asigurată  acum  pe  seama  pomenitului  aşe¬ 
zământ  «Binefacerea»  prin  testamentul  ei  din  29  talie 
1918,  pe  care  îl  începe  astfel:  «Subsemnata  Ana  Ion 
Jitian  din  Sălişte  cugetând,  cât  sunt  de  trecătoare  toate 
lucrurile  acestei  lumi  de  ţărână  şi  cum  nu  putem  şti 
ziua  şi  ceasul,  în  care  se  va  curma  firul  vieţii  noastre 
pământeşti,  mulţumesc  înainte  de  toate  lui  Dumnezeu 
şi  Maicii  Preacurate  pentru  tot  ajutorul  cât  s’a  revărsat 
din  mila  Lor  asupra  singurătăţii  mele  pe  urma  nentre- 

ruptelor  rugăciuni  folositoare,  întru  care  am  ostenit  şi 
am  priveghiat  ziua  şi  noaptea...».  Dispune  apoi  ca  în¬ 
treagă  averea  ei  mişcătoare  şi  nemişcătoare  să  rămână 
ca  fundaţiune  specială  sub  îngrijirea  comitetului  proto- 
popesc  pentru  aşezământul  «Binefacerea».  —  S’au  făcut 
şi  sperăm,  că  se  vor  mai  face  încă  şi  alte  daruri  fru¬ 
moase  pentru  acest  aşezământ.  Dar  pe  când  alţi  bine¬ 
făcători  au  dăruit  din  prisosinţa  agonisitei  lor,  adormita 
în  Domnul  şi-a  testat  total  pentru  scopul  acesta  filan¬ 
tropic.  Şi  aceasta  e  o  mare  deosebire,  care  va  face  ca 
amintirea  darului  ei  desăvârşit  să  fie  binecuvântată  din 
neam  în  neam  şi  până  la  nori  să  ajungă,  precum  au 
ajuns  şi  rugăciunile  ei  cucernice. 

Adeseori  îmi  spunea  adormita  în  Domnul  că  în 
rugăciunile  sale  dela  miezul  nopţii  aprinzând  candele 
pomenia  totdeauna  la  locul  întâiu  pe  regele  Carol  şi 
pe  Regina  Elisaveta,  iar  în  anii  din  urmă  pe  regele 
Ferdinand  şi  pe  regina  Maria1  Iar  după  începutul  râs- 
boiului,  în  vara  anului  1914,  era  de  o  veselie  pe  care 
abia  putea  uneori  să  şi-o  reţină.  Chiar  şi  în  timpul 
celor  mai  grele  suferinţe,  prin  cari  a  trecut  poporul 
nostru,  când  Săliştea  era  plină  de  năvălitori  Bavarezi, 
încrederea  şi  nădejdea  ei  în  biruinţa  armatei  române 
era  neclintită.  Adeseori  povestea,  că  i  s’a  arătat  Maica 
Domnului  în  vis  şi  i-a  spus  că  armata  română  va  întră 
în  sunete  de  muzică  (cu  figura  a  5  a  dela  «Romana») 
în  satul  nostru  şi  se  va  întinde  în  piaţa  Săliştei  o  horă 
mândră  cum  nu  s’a  mai  pomenit,  lată,  acum  toate  ve¬ 
deniile  şi  visurile  ei  împlinite!  A  venit  şi  această  zi  des- 
robitoare,  s’a  întins  şi  hora  frăţească,  au  dispărut  şi 
graniţele  nedrepte  din  creştetul  Carpaţilor.  Astfel  trupul 
postelnicei  fecioare  Ana  Jitian  se  poate  coborî  acum 
spre  vecinica  odihnă  în  pământul  sfânt  şi  liber  al  patriei 


1  La  1  Iunie  am  avut  fericitul  prilej  de  a  conduce  pe  M.  M.  Lor 
Regele  Ferdinand  şi  Regina  Maria  ia  mormântul  ei,  lângă  biserica  mare 
din  Sâlişte.  M.  Sa  Regina,  în  faţa  mulţimii  de  popor  adunat  din  toate  satele 
protopopiatulni,  a  îngenunchiat  la  mormântul  Anei  Jitian  şi  a  rostit  in  taină 
o  rugăciune. 

române ,  pe  când  sufletul  ei  se  înalţă  spre  cerescul  lăcaş 
de  lumină  şi  fericire  vecinică. 

Fericit  celce  poate  pleca  din  lumea  aceasta  cu  gândul 
împăcat  de  a  şi  fi  împlinit  cu  vrednicie,  cu  virtute  şi 
curăţenie  cursul  vieţii  aici  pe  pământ,  lăsând  şi  amin¬ 
tirea  vre-unei  fapte  care  să  i  vecinicească  numele.  Ră¬ 
posata  a  putut  pleca  astfel.  Intr’o  seară  o  am  auzit 
cântând  cu  deosebită  căldură  crâmpee  dintr’un  vechiu 
cântec. 

Astă  noapte  se  certa 
Sufletul  cu  inima. 

Sufletul  aşa  zicea: 

Vai,  vai,  vai  inima  mea 
Că  tu  dacă  vei  muri 
In  pământ  vei  putrezii 
Iar  eu  dacă  voiu  muri 
Mi-oi  lua  faptele  în  braţe 
Şi-oi  sta  cu  Dumnezeu  faţă. 

In  adevăr,  fecioara  Ana  Jitian  are  un  frumos  mă- 
nunchiu  de  fapte  creştineşti,  cu  cari  se  poate  înfăţişa 
liniştită  şi  senină  la  tronul  dreptului  judecător  al  tuturor 
celor  văzute  şi  nevăzute. 

Înainte  de  a  sta  cu  Dumnezeu  faţă,  sufletul  răposatei 
fecioare  îşi  împlineşte  prin  rostul  meu  duhovnicesc  cea 
din  urmă  datorie  faţă  de  cei  rămaşi  aici.  Luându-şi 
rămas  bun  dela  înstrăinatul  său  frate  dela  îndepărtata 
sa  soră,  dela  nepoate  şi  alte  rudenii,  dela  vecine  şi  cu¬ 
noscute,  dela  preoţii  învăţătorii  şi  elevii  şcoalei  noastre 
dela  comitetul  parohial  şi  protopopesc,  dela  toate  so¬ 
cietăţile  şi  corporaţiunile  locale,  cere  tuturor  un  cuvânt 
de  iertăciune  pentru  orice  le-ar  fi  greşit  în  această  vieaţă, 
îi  roagă  să  chivernisească  cu  înţelepciune  creştineasca 
ei  fundaţie  şi  împărtăşeşte  tuturor  sfatul  care  se  desface 
din  cuprinsul  evlavioasei  sale  vieţi : 

Munciţi  şi  vă  rugaţi!  Amin.  i.  Lupaş. 

MIŞCAREA  LITERARA. 

Herlichkelten  der  Seele  (Splendori  sufleteşti)  Mystik  des 
Auslandes.  Von  Dr.  Alfons  Helmann  (Biicher  der  Einker.  He- 
rausgegeben  von  Dr.  Alfons  Heilmann  IV  Bând)  12°  (Vlil-f-390 
S.)  Freiburg  i.  Br.  1926  Herder.  Geb.  M.  8. 

Pentru  omul  veacului  nostru,  a  cărui  cultură  e  aşa  de  uni¬ 
lateral  «practică»,  literatura  religioasă  a  marilor  mistici  este  dea 
dreptul  o  medicină.  Mai  mult  decât  orice  ea  e  în  stare  să  redea 
sufletului  modern  echilibrul  pierdut  şi  să-i  îndrumeze  evoluţia 
pe  căi  mai  sănătoase.  Gândurile  luminoase  zămislire  din  intuiţia 
profetică  a  marilor  mistici  au  darul  de  a-i  reda  vieţii  însăşi 
esenţa  şi  idealul  ei  superior:  spiritualitatea.  Cartea  dlui  Dr. 
Heilmann,  care  cuprinde  perle  din  cugetarea  adâncă  a  celor 
mai  proeminente  figuri  ale  misticismului  religios  apusean,  are 
acest  scop. 

* 

Religion  und  Leben.  (Religie  şi  viaţă)  Ein  Betrag  zur 
Lâsung  des  christlichen  Kulturproblems  von  Dr.  Arnold  Rade- 
machtr,  Professor  der  Theclogie  in  Bonn  gr.  8°  (VllI-|-224  S) 
Freiburg  i.  Br.  1926.  Herder  M.  4-40  Geb.  M.  6. 

Autorul  splendidei  cărţi  de  filosofie  a  culturii  adânceşte 
problema  tratată  şi  in  lucrarea  sa  «Verrtunftiger  Glaube»,  apă¬ 
rută  în  1923.  Constatând  încordata  tensiune  dintre  religiune  şi 
viaţă,  ce  se  manifestă  în  cultura  omului  modern,  el  caută  căi 
şi  mijloace  pentru  soluţionarea  acestei  probleme  atât  de  covâr¬ 
şitoare.  Pentrucă  vrâşmăşia  a  acestor  doi  factori  e  spre  paguba 
amândurora. 

Şi  autorul,  supunând  problema  unui  temeinic  studiu  filo¬ 
sofic,  ajunge  la  concluzia  înţeleaptă,  că  pentru  marea  reconci¬ 
liere  a  celor  două  puteri  cari  garantează  o  armonisară  evoluţie 
culturală  a  neamului  omenesc,  nu  este  necesară  suprimarea 
nici  a  religiei  nici  a  vieţii. 

Umanismul  ateu  şi  misticismul  izolat  de  realităţile  lumii 
văzute  merg  pe  două  drumuri  de  o  potrivă  de  false:  cel  dintâi 
divinizând  viaţa  şi  cultura  lumească,  cel  de-al  doilea  înlăturân- 
du-le  complect  şi  neatribuind  valoare  decât  absolutului,  văzut  în 
lumină  panteistâ.  Totuşi,  religia  şi  viaţa  trebue  considerate  ca 
două  puteri  autonome,  dar  coordonate,  cari  se  promovează  re¬ 
ciproc.  zidind  adevărate  personalităţi  şi  adevărată  viaţă  socială: 
prinlFo  viaţă  religioasă  sau  printr’o  religie  plină  de  viaţă,  prin- 
tr’un  umanism  creştin  sau  printr’un  creştinism  uman. 

Pentru  vremile  noastre  autorul  subliniază  cu  toată  drep¬ 
tatea  rostul  superior  al  activismului  religios;  misticismul  încă  e 
un  puternic  factor  de  interiorizare  a  vieţii  şi  de  spiritualizare  a 
culturii.  Totuşi  pentru  omul  modern  este  mai  accesibilă  calea 

activismului  religios  care-i  pune  în  mişcare  întreaga  Ini  fiinţă 
şi  care-i  mulţumeşte  aşa  de  pronunţatul  lui  instinct  de  a  fi  activ. 

* 

Sinteze  etico- sociale  de  P/of.  Dr.  Gr.  Crlstesca.  Sibiu 
1926.  (Editura  autorului).  Pag.  110.  Preţul:  40  Lei. 

Cărţile  părintelui  Dr.  Grigorie  Cristescu,  distinsul  profesor 
dela  academia  teologică  «Andreiană*  şi  entuziastul  predicator 
al  catedralei  mitropolitane  din  Sibiu  sunt  destul  de  cunoscute 
cititorilor  noştri,  pentru  a  ne  dispensa  de  o  mai  amănunţită  şi 
mai  largă  dare  de  seamă  asupra  profundelor  sale  «Sinteze  etico- 
sociale».  Cartea  de  care  ne  ocupăm  îşi  îmbie  comorile  sale 
spirituale  şi  prin  discreta  eleganţă  a  copertei  care  cheamă  fără 
să  strige  şi  care-i  un  minunat  simbol  pentru  eleganţa  şi  di¬ 
stincţia  cugetării  risipite  pe  paginile  ispititorului  volum. 

Deschizând  cartea  cititorul  va  găsi  în  prima  ei  parte  patru 
strălucite  studii  de  filozofie  a  culturii  moderne.  Ele  sunt  o  cla¬ 
sică  apologie  a  culturii  creştine  sau  a  creştinismului  cultural, 
unicul  ideal  superior  al  unei  umanităţi  conştinte  de  firea,  fiinţa 
şi  destinaţia  sa  adevărată. 

Urmează  şapte  meditaţii  zămislite  în  clipe  de  reculegere 
sufletească  şi  espuse  cu  claritatea  şi  avântul  celui  ce  a  scris: 
«La  cine  ne  vom  duce?»  Cartea  se  termină  cu  trei  articole  pline 
de  sugestii,  cari  vădesc  calităţile  unui  gazetar  de  cea  mai  pură 
esenţă  creştinească. 

* 

Contribuţia  preoţime!  române  din  Ardeal  la  răsboiul 
pentru  întregirea  neamului,  de  Dr.  Sebastlan  Stanca,  Cluj  1925 
«Cartea  Românească»  180  de  pagini,  60  lei. 

Părintele  Dr.  Seb.  Stanca  a  făcut  unul  dintre  cele  mai  utile 
lucruri  dând  la  lumină  jertfa  adusă  de  preoţimea  noastră  pe 
altarul  unităţii  noastre  naţionale  Niciodată  nu  va  fi  îndeajuns 
de  cunoscută  şi  preţuită  această  jertfă,  care  împrumută  institu¬ 
ţiei  sacre  aureola  celei  mai  curate  mucenicii.  De  aceea  este  aşa 
de  preţioasă  cartea  părintelui  Stanca  —  el  însuşi  mucenic  al 
idealului  nostru  naţional. 

Intr’un  stil  vioiu  şi  de  o  plasticitate  picturală  ne  povesteşte 
sfinţia  sa  întreg  calvarul  suferinţelor  îndurate  de  preoţimea  noa¬ 
stră  din  partea  stăpânirii  ungureşti,  in  timpul  marelui  răsboiu. 
Scene  emoţionante  sunt  descrise  alături  de  scene  tragi-comice 
din  durerosul  episod  al  «deportărilor»  Şi  toate  acestea  înfăţişate 
cu  sinceritatea  şi  discreţia  celuice  avea  destule  adevăruri  isto¬ 
rice  de  povestit,  pentru  a  nu  fi  avizat  la  exagerări  tendenţioase. 

Deosebit  de  preţioase  şi  Induioşetoare  sunt  frânturile  de 
autobiografii  ale  celorce  au  suferit  pentru  credinţa  «care-a  mutat 
munţii».  Ele  vădesc  aceeaş  sinceritate,  aceeaş  discreţie,  acelaş 
eroism  care  nu  se  bate  în  piept,  nu  se  trufeşte:  o  clasică  sme¬ 
renie  preoţească. 

Ascultaţi,  de  pildă,  cum  işi  povesteşte  mucenicia  un  sep¬ 
tuagenar,  loan  Micu,  preot  ortodox  din  Feldioara  (astăzi  mort): 
«Am  întimpinat  armata  română  cu  prapori  şi  sărbătoare  în  2 
Sept.  1916.  In  20  Sept.  am  plecat  la  Bucureşti,  la  un  băiat  bolnav. 
Retrăgându-se  armata  nu  ne-am  mai  putut  Întoarce.  Ajungând 
sub  administraţia  ungurilor  în  3  Iunie  1917  am  fost  deţinuţi. 
Două  luni  şi  jumătate  am  stat  Închişi  «la  strajă»  în  Braşov.  Ofiţerul 
ne  întitula  «porc  şi  scroafă  bătrână».  In  15  Aug.  1917  am  fost  mu¬ 
taţi  la  închisoarea  honvezilor  din  Cluj.  Mâncare  odată  la  zi: 
terciu  cu  mămăligă  sau  zeamă  de  bostan.  Aici  m’au  tuns  până 
la  piele  şi  mi-au  ras  barba.  La  17  Oct.  am  fost  osândit  la  trei 
ani  şi  trei  luni,  iar  preoteasa  ia  doi  ani  şi  două  luni.  La  1  Martie 
preoteasa  a  fost  eliberată,  iar  eu,  deşi  graţiat  de  împăratul  Carol 
din  Viena,  n’am  fost  eliberat  decât  de  revoluţia  din  Nov.  1918. 
Acasă  tot  s’a  pustiit». 

E  unul  dintre  cei  mulţi.  Aceştia  povestesc  la  fel :  nici  un 
gest  teatral,  nici  o  figură  de  stil,  nici  o  vorbă  care  strigă. 

Ei  au  răbdat  după  cum  rabdă  şi  astăzi.  Altfel  n’ar  putea  • 
să  strige  bătându-se  în  piept  toţi  trădătorii  şi  profitorii  muce¬ 
niciei  lor.  Cine  are  urechi  de  auzit,  să  audăl 

E  de  prisos  să  mai  amintim  că  volumul  care  închide  în 
paginile  sale  frumos  tipărite  şi  galeria  plastică  a  mucenicilor  — 
nu  trebue  să  lipsească  din  casa  nici  unui  preot;  ba  mai  mult, 
cărţii  i-ar  şedea  bine  până  şi  pe  masa  unui  ministru... 

N.  Colan. 

Veniţi  la  Hristos,  predici  la  toate  Duminecile  anului  bi¬ 
sericesc,  de  Dr.  Qrlgorie  Comşa,  episcopul  Aradului.  Arad  1926. 
Ed.  Tipografiei  diecezane.  288  Pag.  100  Lei. 

Precum  pentru  viaţa  fizică  avem  nevoie  de  căldura  şi  lu¬ 
mina  soarelui,  aşa  şi  pentru  viaţa  sufletească  avem  nevoie  de 
lumina  si  căldura  lui  Hristos.  Către  această  lumină  şi  căldură 
ne  chiamă  cel  mai  nou  volum  al  Prea  Sfinţiei  Sale  Episcopului 
Grigorie  al  Aradului,  întitulat:  «  Veniţi  la  Hrisios». 

Este  mare  măiestrie  a  turna  adevărurile  vecinice  ale  cre¬ 
dinţei  într*un  chip  cât  mai  plăcut  pentru  lumea  atât  de  cople¬ 
şită  de  griji  materiale  a  zilelor  noastre.  In  timpurile  mai  vechi 
poate  nu  avea  lumea  atâta  nevoie  de  predică,  pentrucă  bună¬ 
oară  se  mulţumea  cu  privirea  icoanelor,  dacă  nu  ştia  ceti.  Azi 
creşte  numărul  cetitorilor,  dar  pare  a  scădea  numărul  celor  cari 
văd  bine  lucrurile  sufleteşti.  Pe  seama  acestei  lumi  sunt  scrise 
cele  56  predici.  Sunt  scrise  cu  observarea  regalelor  omiletice. 
Alegerea  temelor  şi  alegerea  ideilor  potrivite  pentru  desvoltarea 
temelor  face  ca  predicile  volumului  să  aibă  cel  mai  sigur  efect 
asupra  sufletului,  dispoziţiei  şi  voinţii  auditorului.  Efectul  pre¬ 
dicilor  este  probat  —  precum  zice  autorul  —  prin  rostirea  celor 
mai  multe  dintr’ânsele.  Pildele  aduse  din  viaţă  fac  să  ne  gân- 

gim  asupra  adevărului,  că  oratoria  nu  stă  numai  în  cuvinte,  ci 
mai  ales  în  fapte. 

Nădăjduim  că  amvoanele  bisericii  noastre  vor  răspândi  cu 
multă  căldură  ideile  cărţii  care  constitue  o  apologie  a  creşti* 
nismului  ortodox,  atât  de  atacat  de  toate  părţile. 

Tiparul  admirabil  şi  hârtia  fină  fac  ca  preţul  de  100  Lei 
.să  fie  neînsemnat.  Dr.  N.  P. 


CRONICĂ. 


In  jurul  proiectului  de  lege  a  cultelor.  Nenorocita 
modificare  a  articolului  41  al  proiectului  de  lege  pentru  regimul 
cultelor  a  stârnit  justificata  indignare  a  clerului  şi  credincio¬ 
şilor  noştri  din  întreg  cuprinsul  României  întregite.  Nenumă¬ 
ratele  proteste  documentate  ce  s’au  trimis  din  toate  unghiurile 
ţării  guvernului  care  voia  să  consacreze  legea  făurită  de  stăpâ¬ 
nirile  străine  pentru  slăbirea  solidarităţii  noastre  religioase  şi 
implicit  naţionale,  au  avut  darul  să  determine  luarea  de!a 
ordinea  zilei  a  proiectului  buclucaş.  Cârmuirea  ţării  a  avut  unul 
dintre  cele  mai  strălucite  ocazii  să  se  convingă,  că  atunci  când 
e  vorba  de  marile  interese  bisericeşti  şi  naţionale  ţara  întreagă 
face  zid  de  apărare  în  jurul  ierarhilor  ei  conştienţi  de  datoria  lor. 

Subliniem  şi  cu  acest  prilej  atitudinea  categorică  a  Asocia¬ 
ţiei  clerului  «Andrei  Şaguna»  din  Ardeal  şi  a  Societăţii  clerului 
«Ajutorul»  din  Capitală,  din  a  cărei  «moţiune»  votată  în  întru¬ 
nirea  din  23  Februarie  a.  c.  vom  spicui  în  numărul  viitor  inte¬ 
resante  frângurele.  Promitem  acest  lucru  cu  atât  mai  mult  cu 
cât  chestiunea  nefiind  de  ioc  închisă,  vom  fi  siliţi  să  ne  mai 
ocupăm  de  ea.  Legea  luată  deocamdată  dela  ordinea  zilei  va 
trebui  să  fie  adusă  cât  mai  în  grabă,  şi  anume  în  unicul  sens 
posibil,  care,  respectând  libertatea  conştiinţei  religioase  a  cetă¬ 
ţenilor,  înscrisă  în  constituţia  ţării,  va  aduce  şi  corectivul 
cuvenit  nedreptăţilor  cu  care  stăpânirile  străine  de  ieri  au  lovit 
în  Biserica  neamului. 

Statul  român  nu  mai  poate  patrona  nedreptăţile  moştenite 
şi  nu  mai  poate  tolera  privilegii  pentru  nici  o  biserică. 

* 

Şedinţele  Sfântului  Sinod.  Sf.  Sinod,  prorogat  ia  19  Dec. 
a.  tr.,  şi-a  reluat  şedinţele  in  4  Martie  1926. 

După  rapoartele  apărute  în  presa  capitalei,  în  această  se¬ 
siune  s'a  verificat  alegerea  de  episcop  de  Constanţa  a  arhie¬ 
reului  Gerontie  Nicolau  şi  a  fost  aprobată. 

S’a  încuviinţat  numirea  arhimandritului  Magier  ca  arhiereu, 
vicar  al  episcopiei  din  Oradea-Mare. 

S’a  instituit  o  comisiune  compusă  din  1.  P.  S.  Mitropolitul 
Nicoiae  al  Ardealului,  Arhiepiscopul  Ourie  al  Chişinăuluj  şi 
Episcopii  Visarion  al  Hotinului  şi  Ohenadie  al  Buzăuiui,  care 
să  studieze  din  punct  de  vedere  canonic  situaţia  numitului  ar¬ 
himandrit: 

S’a  dispus  tipărirea  Regulamentului  de  procedură  a  St. 
Sinod  şi  s’au  împărţit  lucrările  diferitelor  comisiuni. 

In  şedinţa  dela  5  I.  c.  s’a  Euat  în  discuţiune  chestiunea 
participării  bisericii  ortodoxe  române  la  «sinodul  ecumenic»  ce 
se  va  ţinea  în  vara  aceasta  la  sf.  Munte. 

Sinodul  a  hotărât  să  se  intervină  pentru  amânarea  acestui 
sinod  iar  în  cazul  când  majoritatea  bisericilor  ortodoxe  se  va 
aduna  la  data  fixată,  va  lua  parte  şi  biserica  română. 

S’a  ales  o  comisiune  compusă  din  1.  P.  S.  Sa.  Mitropolitul 
Nectarie  al  Bucovinei  şi  PP.  SS  LL.  episcopii  Visarion,  Varto- 
lomeu  şi  Lucian,  care  să  pregătească  lucrările  necesare  în  ve¬ 
derea  acestui  sinod,  lucrări  despre  care  membrii  Sf.  Sinod  vor 
lua  cunoştinţă  în  sesiunea  ce  se  va  deschide  la  14  April  a.  c. 

* 

Sărbătorirea  părintelui  Dr.  i.  Lupaş.  «Asociaţia  pentru 
literatura  română  şi  cultura  poporului  român»  a  avut  fericita 
inspiraţie  de  a  lua  iniţiativa  şi  a  organiza  sărbătorirea  unui 
sfert  de  veac  de  activitate  ziaristică  a  distinsului  preot  şi  pro¬ 
fesor  universitar  Dr.  I.  Lupaş.  Festivitatea  s’a  desfăşurat  la  Sibiu, 
in  cadre  măreţe  şi  mai  ales  Intr’o  atmosferă  de  cel  mai  sincer 
entuziasm. 

Duminecă,  21  c.  la  ora  5  şi  jum.  au  avut  Ioc  recepţiile. 
Sala  prefecturii  arhiplină  de  prietini  şi  admiratori  ai  sărbători¬ 
tului.  Săliştea  i-a  oferit  părintelui  Lupaş  un  dar  semnificativ: 
o  Evanghelie,  Sibiul  o  călimară  de  marmoră,  iar  foştii  săi  elevi, 
prin  păr.  protopop  E.  Stoica,  un  creion  de  aur.  O  serie  de 
oratori  au  subliniat  activitatea  prodigioasă  a  părintelui  Lupaş, 
aducându-i  mulţumiri  călduroase.  Răspunsul  sărbătoritului  a  fost 
înţelept  şi  emoţionant. 

Un  banchet  de  peste  150  de  tacâmuri  a  completat  seara 
programul  acestei  sărbători  a  muncii. 

Biserica  noastră  nu  poate  decât  să  se  bucure  de  sărbăto¬ 
rirea  unuia  dintre  cei  mai  distinşi  slujitori  ai  ei  Pentrucă  di 
profesor  universitar  Dr.  loan  Lupaş  este  înainte  de  toate  preot. 
Preot  prin  vasta  sa  cultură  câştigată  de-alungul  unor  ani  înde¬ 
lungaţi  de  studiu  strădalnic,  de  pasionată  iâpitire  a  cărţilor, 
preot  prin  darul  primit  de  sus  prin  rost  arhieresc,  şi  preot  prin 
entuziasta  şi  prodigioasa  muncă  desfăşurată  cu  devotament 
apostolic  în  decursul  unui  pătrar  de  veac  pe  osebitele  tărâmuri 
ale  vieţii  publice. 

Pentru  un  adevărat  slujitor  al  altarului  lui  Hristos  credinţa 
şi  propoveduirea  Evangheliei  nu  e  o  haină  de  sărbătoare. 

îmbrăcată  la  zile  mari,  nici  numai  o  chestiune  profesională,  ci 
este  o  chestiune  de  conştiinţă  misionară,  e  aluatul  care  «dos¬ 
peşte  toată  frământătura»  vieţii. 

E  însuş  principiul  vieţii. 

Iată  pentruce  părintele  Lupaş  e  un  apostol:  la  catedră, 
pe  amvom,  la  tribună  şi  la  masa  sa  de  scris  —  deopotrivă. 

Ca  profesor  la  seminarul  «Andreian»  a  propoveduit  Evan¬ 
ghelia  iubirii  frăţeşti  şi  a  iubirii  de  neam  care-a  crescut  gene¬ 
raţii  de  «preoţi  deşteptării  noastre,  semnelor  vremii  profeţi». 

Ca  protopop  al  Săliştei  a  fost  «păstorul  cel  bun,  care 
sufletul  său  îşi  pune  pentru  oile  sale» :  a  mângâiat,  a  povăţuit, 
a  ajutat. 

Ca  profesor  la  universitatea  din  Cluj  zideşte  suflete  prin 
tâlcuirea  trecutului  nostru  de  o  glorioasă  mucenicie,  învăţân- 
du-le  ca  «din  cele  trecute  vremi  să  priceapă  cele  viitoare». 

Iar  ca  iscusit  purtător  de  condeiu,  este  un  entuziast 
apărător  al  dreptăţii  celor  năcăjiţi  şi  un  devotament  slujitor  al 
bisericii  neamului. 

Iată  pentruce  astăzi,  când  Părintele  Lupaş,  încunjurat  de 
dragostea  şi  recunoştinţa  unui  neam  întreg,  îşi  sărbătoreşte  25 
de  ani  de  osârdie  cărturărească,  Biserica  este  cea  dintâi  care 
se  bucură  de  gloria  distinsului  ei  slujitor  şi  care-i  doreşte: 
mulţi  ani  de  hărnicie  plină  de  roduril  N.  Colan. 

* 

t  Părintele  C.  Nazarie.  S’a  stins  unul  din  cei  mai  populari 
dascăli  ai  Facultăţii  de  Teologie  din  Bucureşti:  Părintele  Nazarie. 
Adormitul  în  Domnul  era  popular  prin  inteligenţa  sa  vie,  prin 
munca  sa  nepregetată,  şi  prin  bunătatea  sa  fără  margini. 

Fire  de  entuziast  care  nu  trece  însă  cu  nepăsare  pe  lângă 
realităţile  vieţii,  părintele  Nazarie,  şi  a  imprimat  ad&nc  personali¬ 
tatea  sa  în  toate  rosturile  culturii  şi  vieţii  noastre  bisericeşti  pe 
cari  le-a  cinstit  cu  conducerea  sa  înţeleaptă  mai  bine  de  3  de¬ 
cenii.  Era  harnic  până  la  neastâmpăr,  smerit  până  la  disparenţă 
şi  generos  până  la  complectă  uitare  de  sine. 

Cursul  său  e  o  vastă  arhivă  de  realităţi  trăite  şi  profund 
interiorizate.  Elvorbia  studenţilor  de  vieaţa  care  trebuie  să  fie  — , 
pornind  întotdeauna  dela  vieaţa  aşa  cum  e.  Şi  ce  bun,  discret 
şi  părintesc  sfătuitor  şi  duhovnic  era  Părintele  Nazarie,  ştiu 
atttea  sute  de  studenţi  pe  care  îi  ocrotia  ca  pe  nişte  copii  ai 
săi,  ca  director  al  internatului  teologic.  Ca  şef  al  clerului  mi¬ 
litar,  răposatul  a  dat  dovadă  de  un  superior  talent  de  organi¬ 
zare,  în  timpul  răsboiului  nostru. 

Lucrările  sale  ştiinţifice  ocupă  un  loc  eminent  în  literatura 
noastră  teologică. 

Smuls  prea  repede  din  mijlocul  celor  ce  l-au  avut  drag  şi 
l-au  preţuit  pentru  alesele  sale  însuşiri  şi  vrednicii,  Părintele 

Nazarie  lasă  vacant  un  post  de  mare  răspundere  pe  prea  mo¬ 
bilul  front  al  vieţii  noastre  bisericeşti. 

Amintirea  lui  va  rămânea  neştearsă  din  inimile  tuturor 
celorce  s’au  împărtăşit  de  iubirea  şi  de  povata  sa  cuminte; 
iar  hărnicia,  smerenia  şi  bunătatea  sufletului  său,  slujească-ne 
de  pildă  tuturor. 

Dumnezeu  să-l  odihnească  în  pacel 

Dr.  Gr.  Cristescu. 


NOTE  ŞI  INFORMAŢII. 

Un  baptist  din  Bucureşti,  mustrat  fiind  de  vr’un  păcat  ce-i 
apăsa  conştiinţa,  şi-a  tăiat  cu  toporul  mâna  stângă,  crezând  că 
după  Evanghelie  aşa  trebuia  să  facă.  Oricât  de  grozav  ar  fi  făptui 
el  s’a  întâmplat  Întocmai.  Şi  —  durere  —  aşa  se  întâmplă  cu 
mulţi  dintre  cei  ce  cred  că  a  face  ghete  şi  a  Interpreta  Sfânta 
scriptură  este  acelaş  lucru... 

* 

Părintele  arhimandrit  Policarp  Moruşca,  stareţul  Mănăstirii 
Hodoş-Bodrogului  publică  în  continuare,  în  revista  «Biserica  şi 
Şcoala»  din  Arad  înţelepte  consideraţii  cu  privire  la  «Cuvântul 
lui  Dumnezeu  şi  sufletul  oamenilor». 

Strânse  lalolaltă  într’o  broşură,  aceste  consideraţii  expuse 
ca  o  lăudabilă  claritate,  ar  alcătui  o  minunată  introducere  popu¬ 
lară  în  înţelegerea  Sfintei  scripturi.  Iar  aceasta,  pusă  la  îndemâna 
credincioşilor  noştri  pe  cari  misionarii  cu  valută  forte  îi 
amăgesc  aşa  de  uşor,  ar  aduce  reale  servicii. 

* 

Numărul  12  al  «Unirii»  din  Blaj  ne  aduce  o  ştire  senza¬ 
ţională  şi  revoltătoare  în  acelaş  timp.  E  vorba  de  cursul  de 
deschidere  al  profesorului  Papilian  dela  facultatea  de  medicină 
din  Cluj.  Numitul  profesor  a  ţinut  anume,  ca  odată  cu  inau¬ 
gurarea  lecţiilor  sale  de  anatomie  să  debiteze  şi  perle  de  cu¬ 
getare  ca  cele  ce  urmează : 

«...  Şi  acum  domnilor  şi  domnişoarelor,  să  lăsaţi  acasă 
toate  nimicurile  cari  v’au  alintat  copilăria,  Biblia  şi  credinţele 
naive.  Trebue  să  vă  obicinuiţi  odată  cu  gândul  că  nu  există 
fiici  Dumnezeu,  nici  suflet.  Omul  odată  mort,  numai  rămâne 
nimic  din  el,  nici  conştinţă,  nici  suflet  şi  dacă  într’adevăr  este 
ceva  nemuritor  în  el  şi  miraculos,  aceea  este  materia  care  îşi 
începe  haosul  ei  de  schimbări  cosmice.  Religta  e  bună  pentru 
copii,  ca  sistem  pedagogic.  Noi,  domnilor,  facem  binele  nu  pentru 
o  răsplată,  ci  pentrucă  avem  cultul  omului.  Altruismul  nostru 
îşi  are  o  cauză  mai  simplă  şi  mai  apropiată  de  noi»... 

Şi  —  aşa  mai  departe . . . 

Oricât  de  autonomă  ar  fi  o  universitate  şi  ori  câtă  «eru¬ 
diţie»  ar  risipi  dl  profesor  Papilian  în  cursul  specialităţii  D-sale, 
riscăm  o  întrebare  pentru  cei  în  drept  să  judece  asemenea  ati¬ 
tudini:  Aceasta  este  educaţia  ce  să  dă  tineretului  nostru  uni¬ 
versitar  menit  să  păzească  şi  să  consolideze  zestrea '  scumpă 
lăsată  de  părinţii  noştri  cari  credeau  nebuneşte  In  «nimicurile» 
de  care-şi  bate  joc  Dl  Papilian  ?  Şi  dacă  nu  este  aceasta,  ce  mai 
caută  D-sa  Ia  Universitatea  românească  şi  creştină  din  Cluj? 
Căci  un  lucru  e  sigur:  Continuându-şi  în  felul  acesta  «aposto¬ 
latul»  său,  în  loc  să  vindece  măcar  trupurile  oamenilor,  d-sa 

ucide  şi  sufletele  acestora.  « 

* 

O  statistică  a  «Societăţii  britanice  pentru  tipărirea  şi  răs 
pândirea  Bibliei»  arată  că  în  anul  1924  s'au  desfăcut  în  România 
(din  partea  numitei  societăţi)  nu  mai  puţin  de  78,205  de  Biblii 
româneşti  s’au  părţi  din  Biblie  (Testamentul  Nou,  Psaltire  etc.) 
E  o  veste  deosebit  de  îmbucurătoare.  Ea  dovedeşte  că  neamul 
românesc  însetoşează  după  Cuvântul  lui  Dumnezeu  şi  ispiteşte 
cu  multă  dragoste  înţelepciunea  Scripturilor  sfinte.  înlăturarea 
succesivă  a  analfabetismului  care  învălue  in  întuneric  încă  o 
destul  de  însemnată  parte  a  neamului  nostru  va  aduce  cu  sine 
tot  mai  largă  răspândire  a  Cărţii  menite  să  schimbe  sufletele, 
împodobindu-le  cu  virtuţile  creştineşti. 

E  o  arvună  dintre  cele  mai  îmbucurătoăre ;  şi  ea  ne  în¬ 
deamnă  să  cântăm  din  nou  vechiul  refren: 

Sf.  Sinod  de  ce  nu  retipăreşte  Biblia? 

* 

Gazetele  bucureştene  aduc  vestea  că  dl  profesor  Dr.  Ltviu 
Codarcea  de  confesiune  greco-catolică  a  trecut  în  sinul  Bise¬ 
ricii  ortodoxe.  Dupăce  în  timpul  sf.  Liturgii  din  catedrală,  a 
rostit  simbolul  credinţei,  numitul  credincios  a  fost  uns  cu  sf. 
mir  de  însuşi  P.  F.  S.  Patriarhul  Miron. 

Gestul  dlui  prof.  Dr.  L  Codarcea  are  toată  importanţa 
unui  semn  al  vremii...  După  ţărănimea  unită  care  se  întoarce 
în  masse  la  sinul  Bisericii  neamului,  vin  intelectualii.  Cu  noi 
este  Dumnezeu  —  şi  cu  ajutorul  Lui  vom  ajunge  la  desăvârşita 
reintegrare ... 

* 

«Unirea»  târnăveană  crede  că  are  dreptul  să-şi  etaleze 
atât  de  ridicola  sa  trufie  comentând  «telefonic»  un  articol  ai 
«Tel.  Rom.»  în  care  se  arăta  datoria  preotului  de  a  se  mărturisi 
înaintea  duhovnicului  protopopesc,  cel  puţin  odată  pe  an,  cu 
prilejul  întrunirii  despărţămintelor  «Asociaţiei  Clerului». 

Drept  răspuns  la  inepuisabilul  noroiu  ce  izvoreşte  din  ca- 
limareie  redacţionale  ale  monitorului  biăjenesc,  cităm  din  Nr. 
30—926  al  «Gazetei  Transilvaniei»  cele  ce  urmează: 

« Sinoi  penltenţiar  (!!  N.  R.).  Preoţimea  română  unită  din 
Braşov  şi  Treiscaune  este  Invitată  la  sinodul  aşa  numit  peni- 
lenţiar  (ii  N.  R.),  ce  se  va  ţinea  în  biroul  oficiului  protopopesc 
din  Braşov,  Str.  Lungă  Nr.  111,  pe  ziua  de  Luni  In  22  1.  c.,  la 
ora  8.  Ordinea  de  zi :  La  ora  8  se  va  cânta  doxologia  («bi¬ 
zantinism»  veritabil  N.  R)  şi  împărate  ceresc  (Veni  Sancte), 
(Dupăcum  vedeţi  sinoadele  «penitenţiare»  ale  fraţilor  noştri 
neopapistaşi  sunt  pe  cale  de  a  introduce  limba  latină  în  cultul 
greco-unit  N.  R.),  apoi  constatarea  absenţilor;  alegerea  alor  2 
membrii  verificatori;  —  stabilirea  taxelor  de  pensie  (peniten- 
ţiară?  N.  R.),  exactorat  şl  protopopesc .  (Dupăcum  vedeţi,  tot 
chestii  de  ordin  pur  duhovnicesc...  N.  R.)». 

Strălucită  oglindă!  Felicitări,  dle  Rusul 

* 

Avem  bucuria  de  a  anunţa  pe  cetitorii  noştri  că  la  St. 
Mănăstire  Neamţu,  a  ieşit  de  sub  tipar  Noul  Testament  (foVmat 
de  buzunar)  în  traducerea  P.  S.  Episcop  Nicodim.  La  timpul  său 
îi  va  urma  şi  Vechiul  Testament  şi  anume  începând  cu  Psal¬ 
tirea,  pe  care  P.  S.  Episcop  Nicodim  a  tradus-o  dându-i  două 
redactări :  una  pentru  popor  şi  alta  pentru  intelectuali.  Cea  pentru 
popor,  redând,  fireşte,  înţelesul  exact  al  originalului,  caută  să 
se  apropie  în  stil  şi  în  structura  frazei,  de  vechile  ediţii  ale 
Psaltirei. 

După  ce  va  isprăvi  cu  revizuirea  traducerii  celorlalte  cărţi 
ale^  Vechiului  Testament,  învăţatul  ierarh  vâ  purcede  la  adno¬ 
tarea  textului  Noului  Testament.  E  de  prisos  să  mai  insistăm 
asupra  utilităţii  acestei  lucrări  pe  care  am  dori  s’o  vedem 
terminată  cât  mai  de  grabă. 

* 

In  colegiul  Elon  din  Statul  Kentucky  s’a  desfăşurat  in 
1  Ianuarie  a.  c.  o  serbare  dintre  cele  mai  interesante  şi  semni¬ 
ficative.  Ea  a  fost  aranjată  In  cinstea  pastorului  J.  W  Wellons, 
care  împlinea  100  de  ani.  Bătrânul  preot  a  găsit  de  cuviinţă  ca 
la  centena/ul  naşterii  sale  să  predice  mulţimii  adunate  să-l  săr¬ 
bătorească.  A  fost  un  gest-  care  şi-a  făcut  efectul  şi  care  a  fost 
subliniat  cu  fireşti  elogii  de  cătră  fostul  ministru  de  marină 
Daniels,  în  cuvântarea  omagială  ţinută  în  numele  cetăţenilor 
recunoscători. 

* 

După  ştiri  din  sursă  romană,  camera  din  Olanda  a  votat 
legea  prin  care  se  desfiinţează  ambasada  olandeză  de  pe  lângă 
Vatican.  Iată  încă  un  stat  care  s’a  convins  că  de  pe  urma  le¬ 
găturilor  diplomatice  cu  Vaticanul,  nu  poate  decât  pierde.  Şi 
a  avut  curajul  să  tragă  consecinţele  fireşti,  după  cari  dl  Rusu 
are  tot  dreptul  să  scrie  la  gazeta  d-sale,  că  «prestigiul  bisericii 
catolice  este  în  plină  ascensiune»... 

* 

Sf.  Sinod  a  încuviinţat  in  ultima  sa  sesiune  ridicarea  I.  P. 
C.  Arhim.  A  Magier  la  rangul  de  arhiereu  vicar  al  eparhiei 
Orazii  Mari;  în  aceeaş  şedinţă  s’a  încuviinţat  ridicarea  la  rangul 
de  Arhimandriţi  a  PP.  CC.  Protosinghel  Policarp  Moruşca, 
stareţul  sf.  Mănăstiri  a  Hodoş-Bodrogului  şi  Dr.  Vasile  Stan? 
directorul  şcoalei  normale  «Andrei  Şaguna»  din  Sibiu.  Cele 
mai  sincere  felicitări  harnicilor  slujitori  ai  Bisericii  şi  distinşilor 
noştri  prietinii 

* 

Distinsa  revistă  craioveană  <  Ramuri*  de  sub  iscusita  con¬ 
ducere  a  dlui  D.  Tomescu,  apare  în  condiţii  cari  fac  dovada 
unui  apogeu  al  artei  grafice  româneşti  şi  a  unei  sănătoase 
direcţii  redacţionale.  Cuprinsul  de  minunată  literatură  (sămănă¬ 
toristă)  semnată  de  unii  dintre  cei  mai  remarcabili  reprezetanţi  ai 
prozei  şi  poeziei  româneşti  de  astăzi  (lorga,  Cesar  Petrescu, 
Al.  lacobescu,  D.  Tomescu,  ş.  a.)  al  Nr  2  e  întrerupt  de  clişee 
din  opera  plastică  a  valorosului  pictor  craiovean  Severo  Burada. 
încă  o  dovadă  că  vechea  cetate  a  Banilor  se  menţine  la  nivelul 
frumoasei  sale  tradiţii  culturale. 

- * - 

